JILLAN BLOGI: Kysy!\nPäivän puuhat ja kysymyspostaus\nNäiden ponien kanssa on niin kiva puuhata. Vaativia ovat, se on selvää - esimerkiksi Peikolle saa taas keksiä uuden reseptin iltapuuroon, nopeasti se oppi talon nirsoille tavoille - mutta muuten, aivan super helppoja ovat molemmat. Ei tarvitse aina tehdä samalla tavalla asioita kuin ennen ja yleensä ovat innolla kokeilemassa uutta. Ihan jo pelkästään tallihommia ajatellen on joustavuudessa ja sellaisesta kaikki käy-asenteesta pelkkää plussaa, mutta töissäkin on kivaa, ettei ihan kangistuta kaavoihin.\nPeikko on tänään opetellut, että miten kentällä ollaan jos itse saa olla vapaana mutta toinen tekee töitä. Tätähän tuli tehtyä aikoinaan Inton ja Torstenin kanssa paljonkin, toinen oli kentällä tai maneesissa mukana vapaana; kivaa seurustelua ja ajanvietettä kaikille. Peikko oppi melkein kerrasta ratsastusradan tärkeimmät säännöt, niinkuin että toista ei voi mennä puremaan turvasta, jos se on töissä (eikä muutenkaan :P). Sitten se paineli menemään kiitolaukkaa ja kysymään kuvaajalta, olisiko sillä jotain kivaa puuhaa kivalle pikkuponille. Ja koska kukaan ei keksi niin paljon puuhaa mitä Peikko jaksaisi leikkiä, se jatkoi itsekseen puuhailua ja aina välillä tuli kysymään, joko Torsten voi päästä leikkimään.\nTorsten puolestaan keskittyi työntekoon siihen malliin, että melkein aiheutui kuvatulva! Muutama päivä ollaan palauteltu kouluratsastusmoodia viikon kevyemmän jakson jälkeen ja tänään palikat loksahtivat, kyljet alkoivat taipua ja poni liidellä kevyenä (vaikka vähän paksuna) tehtävästä toiseen.\nHei mitä te teette, eikö me voitais tehdä jotain yhdessä...\nEes ihan vähän jos leikittäis?\nAi miksei :(\nOnneksi pieni poni osaa pitää hauskaa itsekseenkin!\nOli pakko kaivaa tällainen kuva arkistoista; ihan turhaan Torsten näytti pitkää naamaa Peikolle, kun tämä kehtasi häiritä hänen työskentelyään, itsehän poni on ollut varsinainen vekkuli nuorena poikana ;D\nPitkästä aikaa ajattelin, että olisikohan teillä ollut jotain kysyttävää. Kahdesta ruunasta tai kodista tai mitä nyt mieleen tuleekaan - ja jos ei ole mitään kysyttävää, niin teidän kuulumisia olisi tosi kiva lukea :) Arvoin vähän kuuman linjan ja perinteisemmän kysymyspostauksen välillä, mutta mennään nyt tällä kertaa perinteisellä mallilla. Vaikka huomenna olisikin ollut koko ilta aikaa jutella teidän kanssa, kun T on yöhön asti töissä - sitten tajusin että ehkä (naisvaltaisesta lukijakannasta) muilla on huomiselle naistenpäivän illalle suuremmat suunnitelmat kuin roikkua koneella ;)\nKommenttikenttä on teidän, vastailen sinne ja jos on postaustoiveita tai ideoita, niitä saa myös laittaa kehiin. Mahtavaa naistenpäivää, ihan pikkuisen etuajassa toivotettuna, ihan jokaiselle siellä ruudun toisella puolella!\nLähettänyt Jilla klo 23.27\nAnonyymi 8. maaliskuuta 2018 klo 7.07\nMiten löysitte noin upean paikan läheltä pääkaupunkia? Oliko hevosten kotiin ottaminen vaikeaa, byrokratian ja käytännön puolesta? Mitä tekisit toisin vai tekisitkö mitään erilailla? Miten olet löytänyt hyvät rehut ja muut tallitarpeet? Millaisella budjetilla pyörität tallia?\nJilla 8. maaliskuuta 2018 klo 20.20\nTämä on kyllä ihan unelma paikka, ei tätä meinaa itsekään uskoa, että ihan etuovessa tuli vastaan ja yleisessä näytössä käytiin tähän tilaan rakastumassa. Hintakin oli varsin kohtuullinen!\nHevosten ottaminen kotiin ei ollut vaikeaa, tällä seudulla on niin paljon hevosia että kunnasta osattiin kertoa hyvin mitä tarvittiin yms. Luvat maksoivat kolmisen sataa ja piirrustukset lupia varten seitsemän sataa. Ehkä hieman nopeammin olisi lupa hevosten pitoon saanut tulla, mutta muuten ei mitään valitettavaa.\nMitä tekisin erilailla, no olisin laittanut lämpimän veden alas puuverstaaseen heti kun tänne muutettiin - se on kyllä tulevan kevään projekti, sen verran on viimeiset pari päivää ottanut päähän tuo padan sytyttely jotta saa hevosille lämmintä vettä :D Tarhan pohjaa kun työmiehet tekivät, olisi pitänyt olla itse paremmin paikalla, no sitä täytyy parilla salaojalla korjata kesällä, onneksi sen voi tehdä itse. Muuten en kyllä muuttaisi varmaan mitään! Talli on viihtyisä ja toimiva, lantala, heinä, tarha, kaikki varustetilat toimii...\nHeinää sai kyllä "kaivaa vähän kiven alta", jotta sain niin hyvää kuin halusin. Nyt on kyllä niin priimaa kun voi olla, haetaan itse (tällä viikolla haettiin taas lisää paaleja, riittävät juhannukseen asti :)) tästä läheltä, tuottaja kuuluu laatuheinä-renkaaseen. Muut rehut haen milloin mistäkin, lohjalta tai kirkkonummelta ja joskus puuilosta vantaalta. Turpeessa siirryin alkuvuodesta irtoturpeeseen (nostavat turvetta noin neljän km päässä meiltä kotoa), on muuten niin helppoa ja halpaa, jos aikaisemmin laitoin kuukaudessa pussiturpeeseen yli satasen, kuivitan nyt satasella yli puoli vuotta. Siinä on iso ero!\nBudjetti koostuu siis lähinnä vain turpeesta ja heinästä, ja muista rehuista. Heinäkin on edullista, n. 20 snt/kg. Vesi ei maksa mitään, sähkön kulutus on noussut hevosten muutettua kotiin noin 25 %, eli parin kuukauden lasku tallin ja ulkovalojen osalta on parista kympistä viiteen kymppiin. Hevostenpito vie tasan kaiken mikä on varaa laittaa, mutta täytyy sanoa, että vaikka kotitallissa on työtä, niin enpä ole edes tajunnut, miten edullista tämä on. Sanotaanko karkeaksi arvioksi (ei kengityksiä, elliä tai lisäreitä) 100-180 e/kk, yhteensä molempien ponien osalta. Kyllä kelpaa!! Toki pohjiin ja talliin ja lupiin yms pakollisiin menoihin on alussa laitettu noin 10 000e, mutta toisaalta tarha ei pientä laittoa suurempaa remonttia kaipaa toivottavasti moneen vuoteen ja tallinhan voi yrittää vaikka myydä, jahka joskus tuhannen vuoden päästä saan "oikean" tallin pihaan ;) (Tai näin olen Tlle sanonut :P)\nSumma summarum, kotitallissa on upeaa!\nJa täällä paratiisissa asuisi, vaikkei olisi yhtään hevosta pihalla. Että siinä missä aikaisemmin laitoin suuret summat täyshoitoon, laitan nyt suoraan lainan lyhennykseen ja harrastan hevosia pikkurahalla. Toki, 50 000e ei varmasti edes riitä sellaisen tallin rakentamiseen josta haaveilen (ja mulla on kuitenkin katto ja seinät valmiina...), mutta toisaalta mietin, että kun jonain päivänä rakentamaan ryhdytään, nostaa se paikan arvoa (hevosihmisten silmissä) ja vastahan minäkin olen parikymppinen - ainakin vielä kolme vuotta ;) Sitten voi tulla kiire, koska nelikymppisenä on sitten vuorossa se maneesi ;D\nAnonyymi 8. maaliskuuta 2018 klo 7.50\nOliko maalle muutto sun vai molempien unelma? Miten elämä maalla on muuttanut teitä ja elämäänne?\nJilla 8. maaliskuuta 2018 klo 20.33\nPiti oikein kysyä tätä Tltä; on kuulemma molempien unelma, ei huolta siis :D\nJa jaa, ehkä sitä tulee katsottua vähän tarkemmin ruokakaappeihin, että mitä puuttuu kauppaan mennessä, lähikauppaan kun on yli kymmenen kilometriä. Muuten ennen hevosten kotiin muuttoa ei meidänkään elämässä muuttunut juuri mikään - paitsi se, että kotona haluaa olla ihan koko ajan! Ponit kun muutti kotiin, sen jälkeen ollaan käyty vähemmän leffassa ja iltaisin ravintoloissa, ne on sitten harvinaisempaa herkkua ja vähän saa aikatauluttaa, ettei ponit joudu olemaan liian pitkään yksin (pyrin neljään tuntiin mutta ovat joskus olleet kuusikin tuntia itsekseen ja hengissä selvisivät ;)). Onneksi täältä ei kuitenkaan aja ytimeen ruuhka-ajan ulkopuolella kuin noin 45 minuuttia, joten oikeasti hyvin ehtisi muutaman tunnin istua iltaisin ravintolassa; onneksi T on niin loistava kokki että sen takia ei ole pakko päästä ravintolaan istumaan. Aikaisemmin kävimme viikoittain syömässä ulkona keskustan kivoissa ravintoloissa, joten ehkä sen vähentyminen on isoin muuton maalle muuton ja ennenkaikkea hevosten kotiin muuton seurauksena.\nMuuten maalle muuttaminenhan on unelmien täyttymys ja sen muistaa joka päivä. Täältä on upeaa herätä aamuisin ja ihanaa mennä iltaisin nukkumaan. Ponit ovat tyytyväisiä, me olemme niin onnellisia ja luulen, että täällä me asutaan pitkään.\nAnonyymi 8. maaliskuuta 2018 klo 8.03\nMiten Torsten on sopeutunut kotitallille? Miksi päädyiyt ottamaan Torstenin kotiin?\nOletko viihtynyt uudella paikkukunnalla ja miten ihmiset ovat ottaneet hevosihmiset vastaan?\nJilla 8. maaliskuuta 2018 klo 20.41\nTorsten on sopeutunut kotiin loistavasti, paremmin kuin hyvin! Olen niin helpottunut siitä, se ei ole kaikista helpoin hevonen uusissa talleissa ja rakasti entistä kotiaan valtavasti. Oli aivan selvää, kun maalta etsimme kotia, että hevoset muuttavat sitten meidän mukana. Mehän etsimme myös kaupungista asuntoa, jolloin Torsten olisi jatkanut eloaan vieraan hoidossa, mutta on tämä ollut paras ratkaisu. En usko että osaisin enää viedä hevosta täysihoitoon, jos olisi mahdollisuus pitää niitä kotona.\nMinulle tämä seutu on tuttua juuri hevosten takia (asuimme pari vuotta Inton ja Torstenin kanssa muutaman kilometrin päässä meidän nykyisestä kodista), kunnan keskusta on ollut iät ja ajat kesäretkien kohde koska se on niin tunnelmallinen - meri pitää olla lähellä! - joten vaikka olen paikkakuntarikollinen ja käyn tekemässä ruokaostokset kirkkonummella töiden jälkeen, ollaan kyllä viihdytty erinomaisesti täällä. Ihan kaikki meidän naapureista muutaman kilometrin säteellä ja kauempaakin ovat olleet aivan ihanan ystävällisiä, ovat he hevosihmisiä tai eivät. Paremmin meitä ei olisi voitu ottaa tällä kylällä vastaan! Pihalla ei tod tarvitse puuhailla yksin kun aina voi jäädä juttelemaan ohi kulkevien kävelijöiden kanssa, oli heillä mukana hevosia tai ei :) Ja rajanaapurit, he ovat tietysti kruunanneet meidän muuton, niin ystävällisiä ja avuliaita ihmisiä, ihan jokainen. Vaikka me puhutaankin väärää kieltä ;)\nAnonyymi 8. maaliskuuta 2018 klo 9.24\nIhania kuvia! Torsten keskittyy kiitettävästi vaikka Peikko vetää omaa vauhdikasta treeniään... Siis shettiskuumeeni vaan kasvaa kerta kerralta näitä postauksia lukiessa 😀 Tulee niin hyvä mieli lukiessa ja kuvia katsoessa. 😊 Myös siksi että olette todiste siitä, että unelmat voivat toteutua. Ihanaa Naistenpäivää!\nJilla 8. maaliskuuta 2018 klo 20.43\nHaha, Torstenista oikein näki että sitä välillä ärsytti Peikon riekkuminen, että miten se kehtaa hänen upeaa työskentelyään häiritä ;D Mä en edes tiennyt että mulla olisi ollut shetlanninponikuume, mutta kyllä elämä muuttuisi tavattoman tylsäksi ilman yhtä pientä Peikkoa. Se on niin vastustamaton <3\nIhanaa naistenpäivän iltaa myös sinulle! <3\nKaroliina 8. maaliskuuta 2018 klo 13.00\n- Oletko T:n kanssa naimisissa? Jos et, onko se toiveissasi?\n- Millaisia tavoitteita sinulla Peikon ja Torstenin kanssa?\n- Jos saisit valita kolme tärkeintä asiaa hevosen hyvinvoinnin kannalta, mitä ne olisivat?\n- Oletko harkinnut pihattoa tai aktiivipihattoa? Miksi tai miksi et?\nJilla 8. maaliskuuta 2018 klo 21.01\nEn ole mutta luulen että T sai tarpeeksi selvän vinkin muutama viikko sitten, kun olimme kyläilemässä talon edellisillä omistajilla. Puhuttiin sitten juuri siitä, ettei olla naimisissa (testamentista se keskustelu taisi oikeasti lähteä, kun olimme juuri aikaisemmin tehneet keskinäisen testamentin) ja tämä yli kahdeksankymmentä vuotias upea nainen siihen totesi, että kyllä melkein kahden vuoden seurustelun jälkeen on jo hyvä aika mennä naimisiin, ja iski Tlle silmää ;)\nMe emme siis ole seurustelleen vielä pitkään, (sormuksia aloitimme kyllä katselemaan ikkunaostoksilla varmaan puolen vuoden seurustelun jälkeen, vitsinä tietysti mutta onhan se hyvä tietää että mistä toinen pitää ;D) mutta en osaisi kuvitella elämää ilman Ttä, hänen kanssa tahdon ehdottomasti loppuelämäni viettää.\nTavoitteet Peikolle, no siitä voisi tulla kiva lastenponi ;) ja kukaties, ehkä joskus kärryjenkin eteen sen voisi valjastaa! Torstenin tavoitteet, no me otetaan aika rennosti. Treenataan koulua koska se on hauskaa, toki opetellaan niin pitkälle kuin rahkeet riittävät. Muita tavoitteita, nauttia elämästä, käydä paljon maastossa, harrastaa parhaalla mahdollisella tavalla hyvässä seurassa. Ei siis mitään kilpailutavoitteita, luulen että seuraavat kesät tulevat kulumaan omien treenien ja maastoilun merkeissä, ja toisaalta oman tilan laitossa ja siitä nauttimisesta. Ja kisarahat menevät suoraan remontteihin ;D\nKolme tärkeintä asiaa, onpa vaikea. Kun kaikki osa-alueet tulisi olla kunnossa, jotta hevonen todella voi hyvin. Sanotaanko näin karkeasti, stressitön elinympäristö, seura, tarhaus. Ja ravinto tietysti, eli neljä niitä tuli!\nEn ole harkinnut pihattoa ihan tosissani. Olen sitä mieltä, että laumadynamiikan pitäisi olla täydellinen, ennenkuin voisin hevosiani pihatossa pitää; ja ihan perinteistä pihattoa en pitäisi siltikään, vaan valtavan makuuhallin mihin voisin sulkea hevoset yöksi, jotta itse voisin nukkua yöni rauhassa ;) Täydellisessä maailmassa sellainen varmasti olisi paras ratkaisu, mutta epätäydellisessä maailmassa en koe että hevonen kärsii karsinassa, kun se ulkoilee pitkään eikä näytä minkäänlaisia huonoja käytöstapoja karsinassa ollessaan.\nAnonyymi 8. maaliskuuta 2018 klo 19.53\nOnko Peikko omasi vai ylläpidossa? Millä kriteereillä valitsit sen, vai otitko vain ensimmäisen edullisen seuraponin jonka löysit?\nOletko päässyt yli Inton kuolemasta ja jos olet, kauanko siinä kesti?\nOletko ikinä mennyt Torstenilla kuolaimettomilla tai kaulanarulla/varusteetta? Mitä mieltä olet tuosta trendistä?\nJilla 8. maaliskuuta 2018 klo 22.35\nPeikko on meillä ylläpidossa. Kyllä se melkein oli ensimmäinen seuraponiksi tarjottu poni :D Peikko täytti kaikki kriteerit mitä kaverihepassa hain - ainakin teoriassa, käytännössähän se ei ihan mennyt niin, poneista ei tullut heti bestiksiä ;) Mutta hyvät ystävät niistä varmasti tulee. Ja Peikko saa toivottavasti viettää loppuelämänsä meillä.\nKyllä sitä on tänne maalle muutonkin jälkeen tullut mietittyä, miten ihanaa olisi, jos Into saisi elää täällä meidän kanssa. Into olisi varmasti viihtynyt <3 Ikävä sitä on aina vaan, mutta kuoleman yli olen päässyt. Sain elää ja oppia maailman hienoimman hevosen kanssa kymmenen vuotta ja olen jokaisesta hetkestä kiitollinen. Haaveilen salaa, josko tulevaisuudessa löytäisin jonkun, jossa olisi Inton karismaa, maailman hevosen olemusta ja sitä satakymmenen prosenttista luottoa. Itse asiassa eräs meidän maastokavereista muistuttaa kovasti Intoa - oli sydän pakahtua kun näin tämän hevosen ravin maastolenkillä, se olemus <3 Melkein tuli tippa linssiin silloin.\nOlin aina ajatellut, että Into tulee kantamaan minun lapsiani selässään ja opettamaan nuorille hevosihmisille elämän tärkeimpiä taitoja. (Teini-ikäisenä kuvittelin, että kaksvitoseen mennessä mulla on kaks lasta, no teininä sitä ei ymmärrä että elämää ei voi käsikirjoittaa, onneksi!) Aina sitä hevosta on ikävä, se ei poistu koskaan ja kyyneleet nousee silmiin usein, kun Setähevosta ajattelee. Mutta sellaiset kiitollisuuden kyyneleet, joihin sekoittuu surua ja kaipausta. Vaikea selittää.\nOlen mennyt sekä kuolaimettomalla, kaulanarulla (siis suitset oli kyllä myös päässä, kaulanaru oli apuväline) että kokonaan varusteitta. Jos hevonen toimii ilman suitsia tai kuolaimia, upeaa. (Yritin tähän etsiä sellaisen eurooppalaisen naisen videoita missä ratsastaa GP-liikkeet kaulanarulla häikäisevän hienosti, mutten valitettavasti löytänyt. Laitan linkkiä kun tulee vastaan!)\nKuolaimettomiin tai kaulanaruihin täytyy kuitenkin opetella hevosen kanssa rauhassa ja turvallisesti, turhia riskejä ei pidä ottaa ja kaikista hevosista ei välttämättä ole kaulanaruratsuiksi.\nAnonyymi 8. maaliskuuta 2018 klo 21.30\nOletko huomannut että blogimaailmassa ollaan aika kateellisia ja sinunkin elämää kadehditaan avoimesti ja puhutaan pahaa. Mitä ajattelet tällaisesta? Miten haluaisit muuttaa ja parantaa blogimaailmaa? Kolme parasta ja huonointa asiaa sinussa, Torstenissa ja Peikossa.\nJilla 8. maaliskuuta 2018 klo 23.07\nHmm, en ole. Voi tosin johtua siitä, että olen täysin out koko blogimaailmasta :D Tai ehkä joskus jonkun bloggaajan kirjoituksista saatan ajatella, että tarkoittikohan joku ivalliseen sävyyn kirjoitettu kommentti omaa blogiani, mutta mitäs sitten - ja tuskin se oikeasti koski.\nOn kuitenkin selkeästi hyvä vaihtoehto olla out, itsellä ei ole mitään käsitystä mainitsemastasi pahan puhumisesta. Eihän se tietysti kivaa ole, mutta ehkä joillain on liian pieni oma maailma että täytyy jatkaa keskusteluja muiden maailmoilla. Sellaista se on, talleilla, blogipiireissä, melkein missä vain harrastuspiireissä.\nItse asiassa eräs nainen joka kävi Tn ystävän kanssa meillä ensimmäisen kerran, kysyi kahvipöydässä, että onko ystävät olleet kateellisia uudesta kodistamme. Onneksi minulla on niin mahtavat ystävät, että he ovat vain aidosti iloisia puolestamme! Jokaisella meillä on omat unelmamme eikä kenenkään onni ole omasta onnesta pois. Vaikka myönnänkin, että siinä vaiheessa kun hyvä ystäväni sai kihlajaislahjaksi uuden auton, koin jonkinasteista kateuden tunnetta, jonka toki tietysti myös ystävälleni sanoin :D (ja kuittasin Tlle, että ota mallia, no ei oo kuulemma tapahtumassa :D) Ehkä pieni kateus on hyvästä, tai ainakin varsin inhimillinen tunne, jos sitä tunnetta osaa käsitellä.\nMutta joka tapauksessa, olen niin kujalla blogimaailmasta että hankala sanoa, mitä haluaisin muuttaa. Toki hevosblogeille toivoisi parempia portaaleja - yksi hyvä varmasti riittäisi - sillä varmasi saataisiin nostetta tähän hommaan ja isompia volyymejä yhteistyö-juttuihin yms. Toisaalta oma blogini ei varmaan istu hevosbloggaajien eikä kotibloggaajien kategorioihin, koska kirjoitan yleisesti koko elämästä. Sitä en voi käsittää, miksei blogit voisi laajemmin käsitellä eri aiheita - että on pakko olla vain hevosblogi tai vain kotiblogi, se on naurettavaa.\nHmm, kolme parasta puolta Torstenissa; taito olla omistajan peili, huumorintaju, työmoraali. Peikkoa en tunne vielä riittävän hyvin, mutta sanoisin että ilkikurisuus, pilke silmäkulmassa sekä huumorintaju, Peikkohan on ihan mahdottoman hauska tyyppi! Ja niin täynnä sellaista lapsenuskoa ja iloa :) Omat parhaat puoleni, kääk - ehkä empaattisuus, tunneäly ja positiivisuus.\nKolme huonointa puolta Torstenissa, sen ehdottomuus, äkkipikaisuus ja, jos näin voi sanoa, liiallinen kyky ajatella asioita. Peikon huonoja puolia, no onhan se pirun tyhmä nuori poika kun ei Torstenille ymmärrä pomon paikkaa suosiolla luovuttaa - muita huonoja puolia siinä ponissa ei ole! Omat huonot puolet, no niitä on valtavasti... :D Saamattomuus x3 on varmasti kaikista huonoin puoli. Sitten äkkipikaisuus, vaikka olenkin sitä treenannut parempaan suuntaan vuosien aikana. Osaan myös olla varsin paha suustani, vaikka siitäkin olen yrittänyt päästä mahdollisimman pitkälle eroon.\nAnonyymi 8. maaliskuuta 2018 klo 21.42\nKun teet blogiin leipomis yms juttuja voisitko laittaa postauksiin automaattisesti reseptit.\nElätkö pelkällä bloggaamisella vai teetkö muutakin työksesi? Voitko tehdä myday videon tai postauksen, videot olisivat kivoja muutenkin.\nJilla 8. maaliskuuta 2018 klo 23.11\nVoin laittaa reseptejä mukaan :) en tienaa blogillani penniäkään, joitain yhteistyökuvioita on mutta niissä palkka on tuotteissa. Teen työkseni opettajahommia ala-asteilla. My day video olisi tosi kiva tehdä!! Sellaista suunnittelemaan siis :)\nAnonyymi 9. maaliskuuta 2018 klo 8.43\nPeikko on kuin maailman monin poni Polle näissä kuvissa!! :D On se söpö!! <3 Ja Torsten toki myös!! :)\nSellainen kysymys mulla, että ratsastatko aina ilma satulaa? Ja onko siihen joku erityinen syy? Se on minua askarruttaut, kun olen blogiasi lukenut. Voipi olla että selityskin jostain blogistasi löytyisi, mutta olen lukenut tätä vasta vähän aikaa, joten on multa mennyt selitys ohi, jos sellainen jossain on :)\nTosi kiva blogi sulla ja kuvat on ihania! :)\nJilla 13. maaliskuuta 2018 klo 10.27\nPeikko on kyllä mainio tyyppi :D\nEn ratsasta aina ilman satulaa, vaikka nyt viime kuukausina olenkin mennyt tosi paljon satulatta. Se on vaan niin mukavaa ja helppoa - etenkin pakkaskeleillä :D Mulla on vielä niin huonot talvikengät (sorel) että ne jää jalustimiin kiinni (mistä olen vähän hysteerinen kun Torstenin vatsan alla on vuosia sitten roikkunut ratsastaja laukassa mukana, kun jalka jäi kiinni jalustimeen ja satula pyörähti vatsan alle...), mikä on epämiellyttävää. Varmaan viimeisen kuukauden aikana olen ratsastanut sileällä kolme kertaa satulan kanssa ja aina maastossa, sinne en uskalla ilman penkkiä lähteä :D Ei siis juuri muuta selitystä kuin mukavuus!\nAnonyymi 14. maaliskuuta 2018 klo 10.48\nKiitos vastauksesta! :) No mutta mukavuushan on yksi parhaita syistä :D Ja todella hienosti sujuu tuo meno satulattakin, ja ihanaa se on onkin kylmällä kelillä mennä lämpimän hepan selässä ilman satulaa.\nAnonyymi 9. maaliskuuta 2018 klo 17.53\n- Lempparisi teidän varustekokoelmasta?\n- Minkä kokoinen ja ikäinen teidän talo on?\n- Remontoitteko perinnerakentamisen hengessä vai muuten vain?\nJilla 13. maaliskuuta 2018 klo 10.32\nJaa-a, eka onkin paha! Varmaan hyvät loimet, HWt ei kinnaa ja pitää kuivana (ja kuivuvat nopeasti), nopeat pukea ja kaikinpuolin arkea helpottavat.\nTalo täyttää tänä vuonna 91 vuotta, ja tässä on noin 230 neliötä.\nRemontoidaan vanhaa kunnioittaen. Sisällä ei kuitenkaan ole mitään rajoituksia, tämä ei muistuta sisältä museota, ei meidän eikä edellisten omistajien aikana. Ulkokuoreen puolestaan ei saa tehdä muutoksia, koska talo on kulttuuriperinnöllisesti arvokas eli suojeltu. Museoviraston kautta menee ulkopuolta koskevat muutokset, jos niitä halutaan tehdä - nyt just vireillä yks muutoskohde jossa museovistasto mukana...\nAnonyymi 10. maaliskuuta 2018 klo 11.21\nKertoisitko hevoshistoriastasi? Kauan olet ratsastanut? Kauan sinulla on ollut oma hevonen? Minkä tasoinen ratsastaja olet? Oletko kilpaillut?\nJilla 13. maaliskuuta 2018 klo 10.48\nOlen ratsastanut ihan pienestä saakka; tässä linkki yhteen vanhaan postaukseen, Mistä kaikki alkoi... http://jillanblogi.blogspot.fi/2015/02/mista-kaikki-alkoi.html\nPerheellämme on ollut shetlanninponi silloin kun minä olin lapsi. Inton sain joululahjaksi kun olin neljätoistavuotias ja Torstenin ostin kuusitoistavuotiaana, alkuun kimppahevosena ja vuoden päästä siitä kokonaan itselleni.\nJaa, olen varmaan ratsastajana tasoa puskaÖ. Viimeiset kisat mitä Torstenin kanssa ollaan käyty taitaa olla vuodelta 2016 (ja koko kesään sain mahdutettua yhden startin ;D), He A-ohjelmalla. Eli jos pitäisi sanoa, niin sanoisin että olen ratsastajana tasoa ruosteinen He A, samoin Torsten. Ennen 2016 vuosia kilpailimme aktiivisesti seura- ja aluekisoissa ja Torsten on tuonut kotiin kiitettävän määrän ruusukkeita, ratsastajan kamalasta kisajännityksestä huolimatta. Torsten viihtyy ja tykkää kisaamisesta paljonkin, mutta en usko että enää ryhdymme aktiivisesti kilpailemaan. Haluan kyllä olla parempi ratsastaja, mutta siihen ei onneksi tarvita kilpakenttiä.\nAnonyymi 12. maaliskuuta 2018 klo 15.18\nMua kiinnostaisi sellainen "esittely" sun hevoshistoriasta. Miten päädyit ostamaan Inton, miksi juuri Into yms. Miten olit harrastanut ennenkuin ostit oman? Miksi ostit toisen hevosen ja miten valitsit juuri Torstenin? Kiinnostaisi myös esittely Peikosta? :)\nJilla 13. maaliskuuta 2018 klo 10.59\nLaitoinkin tuohon ylös osoitteen vanhaan postaukseen, siitä pääsee katsomaan mistä kaikki oikein alkoi. Alkuun vuokrasin Intoa, sitten se oli ylläpidossa ja lopulta sain Inton joululahjaksi. (En osannut kuvitellakaan sitä, joten se tuli oikeasti yllätyksenä!) Ennen Intoa olin ratsastanut vähän ratsastauskoulussa sekä tuttavien talleilla, maastoillut paljon. Intosta vähän tavoitteellisempi ratsastus kuitenkin lähti - tai Into oli vaikea ja sillä en koskaan päässyt kilpailuihin asti, se oli ensimmäiset vuodet todella kuuma - mutta sain ratsastaa samalla tallilla asuavia hevosia _paljon_. Ratsastin monesti 2-3 hevosta päivässä, sain kilpailla ja käydä valmennuksissa ja niinä vuosina opin kyllä todella paljon erilaisista hevosista. Torsten ostettiin sitten omaksi "rusettihaiksi" yhdessä silloisen tallinpitäjän kanssa. Torsten oli 1,5 vuotias ja hyvä suku, se oli oikeastaan ideaalihevonen, kun sai vielä hetken kasvaa ja saimme tutustua toisiimme rauhassa ennen ratsunuran alkua. Torstenista myös ajateltiin, että jos ei tule mitään, sen voi aina myydä ;D No toisin kävi, Torstenin loppuelämän koti on täällä minun luonani. Se on osoittautunut maailman nöyrimmäksi ja anteeksiantavaiseksi ratsuksi - apua mitä kaikkia virheitä sen kanssa on tullut tehtyä - ja juurikin kouluratsastuksessa sillä olisi ollut rahkeet riittävän taitavan ratsastajan kanssa päästä pitkällekin. Nyt se saa olla ihan tavis harrastepuskaratsu ja näyttää tyytyvän kohtaloonsa ihan kiltisti.\nPeikosta voisin tehdä ihan oman postauksen lähiviikkoina! :)


Rovaniemen Palloseura - Kemijoki Akatemia eteni SM-lopputurnaukseen\ntorstai, 05 huhtikuu 2007 11:09\nKemijoki Akatemia eteni SM-lopputurnaukseen\nRovaniemeläinen Kemijoki Akatemia nousi melkoisesta sillasta jalkapallon Talenttiakatemioiden SM-lopputurnauksen Eerikkilään keskiviikkona Oulussa.\nKemijoki Akatemia oli tappiolla 0-3 vielä 18 minuuttia ennen pelin loppua, mutta ehti 3-3 (0-1) tasapeliin seinäjokelaista TP-Akatemiaa vastaan. Tämän jälkeen lopputurnauspaikka piti ratkaista 2x15 minuutin jatkoajalla, mutta harvinaisen kurjat olosuhteet Heinäpäässä muuttivat suunnitelmia. Jatkopaikka päätettiin ratkaista yhteisellä sopimuksella rangaistuspotkukisalla ja sen Kemijoki Akatemia voitti 4-2.\n- Enpä muista, että mitään ottelua olisi pelattu näin huonoissa olosuhteissa. Lunta myrskysi vaakatasossa ja tekonurmi on pelottavan liukas. Rankkarikisaan päätyminen oli siinä vaiheessa ainoa oikea ratkaisu, näki Kemijoki Akatemian valmentaja Jorma Turpeenniemi.\nTasapeliin kolmen maalin takaa\nRovaniemeläisten uroteko oli kuitenkin nousu tasapeliin kolmen maalin takaa 18 viimeisen peliminuutin aikana.\n- Peli oli meillä hyvin hanskassa ja oli vain ajan kysymys, milloin pallon saadaan naapurin maaliin. Painostus tuotti runsaasti kulmapotkuja ja niiden jälkitilanteista kaikki maalit syntyivät, Turpeenniemi kertoi.\nVerkkoja venyttivät varsinaisella peliajalla Santeri Viitasaari kahdesti ja joukkueen Kemijärven apu Joona Kortelainen kerran. Maalit syntyivät 72., 81. ja 89. minuutin kohdalla. Rankkarikisassa rovaniemeläisistä onnistuivat Juuso Majava, Santeri Viitasaari, Janne Turpeenniemi ja Jukka Yrjänheikki. Viidettä ampujaa ei tarvittu.\nRoPSin 1-joukkueeseen kuuluva Janne Turpeenniemi hallitsi vahvasti keskialuetta. Toni Töyräs pelasi hyvin topparina. Kaksi maalia viimeistellyt Santeri Viitasaari aloitti puolustavana keskikenttämiehenä, mutta siirrettiin takaa-ajovaiheessa kärkipelaajaksi.\nKuuden talenttiakatemian lopputurnaus pelataan Eerikkilän urheiluopistolla 9. heinäkuuta alkaen.\n- Onhan tämä joukkueelta hyvä saavutus, sillä muut lopputurnausjoukkueet löytyvät Jyväskylän eteläpuolelta, Jorma Turpeenniemi totesi. Kemijoki Akatemian pelaajat ovat 1988-90 syntyneitä. (KP)


@Jarska96 Et käsittänyt. Voit sanoa häntä vaikka Hitleriksi. Ei sinua mikään estä. 15 minutes ago\n@jussipaita64 Abortin tulee olla sallittua. Jos vaihtoehtona on murhata vauva kohtuun tai paska elämä, niin parempi murhata se kohtuun. 17 minutes ago\n@WaterworldNL @VepyIII @katiAI2020 @hannatwiittaa @PegZor Nainen on se yksilö, joka tulee raskaaksi ja jolla on lop… twitter.com/i/web/status/1… 27 minutes ago\n@ItaniemiPatrick Kyllä on. Elina ei ota mitään kantaa siihen varsinaiseen kysymykseen ja maalaa koko asian aivan er… twitter.com/i/web/status/1… 28 minutes ago\n@ItaniemiPatrick Abortti tosin on suoraan toisen oikeuksiin puuttumista. Siinä äiti tappaa lapsensa, eli lapsi mene… twitter.com/i/web/status/1… 33 minutes ago


Julkaistu 29.11.2014 10:56\n(Päivitetty 29.11.2014 12:41)\nPäivi Räsänen eduskunnassa toissa päivänä, jolloin eduskunta keskusteli tasa-arvoisesta avioliittolaista.\nKD:n puoluevaltuustossa Vantaalla puhunut Räsänen katsoo, että avioliittolain muutoksen astuminen voimaan merkitsisi avioliittokäsityksen jakaantumista.– Vakaumuksellisesti kristillinen ja juridinen avioliittokäsitys irtautuvat toisistaan, sillä suurelle osalle suomalaisista avioliitto merkitsee edelleen miehen ja naisen välistä liittoa, olipa laki millainen tahansa, Räsänen sanoi.\nRäsäsen mukaan avioliittolain muutos voidaan vielä estää.– Lain käsittely jatkuu eduskunnan suuressa valiokunnassa ja vielä sen jälkeen eduskunnan täysistunnossa. Se on tarkoitettu tulemaan voimaan maaliskuussa 2017, mutta lain voimaan saattaminen edellyttää seuraavan hallituksen lakiesityksiä. Lain kumoaminen ennen sen voimaantuloa on siis mahdollista, mihin puhemies Heinäluomakin viittasi, mikäli seuraavasta eduskunnasta ja hallituksesta löytyy siihen riittävästi tahtoa. Olimme ainoa ryhmä, joka yhtenäisesti vastusti lainsäädännön muuttamista.– Eilinen äänestystulos ei saa lannistaa meitä, pikemmin nyt tarvitaan entistä lujempaa taistelutahtoa ja vastuunkantoa. Moni vastustajamme toivoo, että nyt luovuttaisimme ja siirtyisimme takavasemmalle, jolloin tie olisi käytännössä avoin niille hankkeille, joiden etenemisen olemme pystyneet toistaiseksi estämään, esimerkiksi kotihoidontuen romuttaminen.MTV Uutiset teki Räsäselle vielä tarkennuskysymyksen puheen jälkeen siitä, että uskooko hän tosiaan, että avioliittolain muutos voidaan vielä perua?– Se riippuu täysin edeskunnan ja hallituksen kokoonpanosta. Jos saamme vaalivoiton ja olemme hallitusneuvotteluissa, linjamme on yhä sama, olemme mukana vain sellaisessa hallituksessa, joka säilyttää avioliiton miehen ja naisen välisenä, Räsänen vastasi MTV Uutisille.Räsänen moitti Stubbia voimakkaastiRäsänen paheksuu kokoomuksen puheenjohtajan pääministeri Alexander Stubbin julkista vetoomusta tasa-arvoista avioliittolakia ajaneen kansalaisaloitteen hyväksymisen puolesta. Räsäsen mielestä Stubb ei pääministerinä esiintyessään edistänyt hallituksen yhtenäisyyttä.– Hallitusta muodostettaessa hallituspuolueet tekivät KD:n vaatimuksesta sopimuksen, että hallitus ei tee esitystä avioliittolain muuttamiseksi. Tämä sopimus on sinänsä pitänyt. Lakihanke tuli eduskuntaan suoraan kansalaisaloitteena. Sen sijaan paheksun sitä, että pääministeri äänestystä edeltävänä päivänä vetosi julkisesti lakialoitteen hyväksymisen puolesta hyvin laajasti mediassa.– Kokoomuksen puheenjohtajan arvoliberaali näkemys oli kyllä yleisessä tiedossa, mutta tällä ulostulolla hän ei pääministerinä esiintyessään edistänyt hallituksen yhtenäisyyttä herkässä ja jakavassa arvokysymyksessä tietäen myös Kristillisdemokraattien hyvin selkeän linjan.Räsänen kertoo keskustelleensa pääministeri Stubbin kanssa tämän ulostulosta jo ennen tätä päivää myös kahden kesken.– Pidin sitä välttämättömänä, koska kristillisdemokraattien jäseniltä on tullut ulostulosta niin paljon kritiikkiä. Pääministeri Jyrki Katainen toimi toisella tavalla, Räsänen sanoi.Puoluevaltuuston jäsenten puheenvuoroissa pohdittiin, lähteekö eduskunnan päätöksen takia Suomelta Jumalan siunaus, jolloin edes Nato-jäsenyys ei auta. BBC: Australian senaatti hylkäsi kansanäänestyksen tasa-arvoisesta avioliittolaista 8.11.2016\nValtio-opin professori: Avioliittolain muutoksen perumisella kova hinta


helmi 25, 2020 | Blogit\nSeinäjoen alue tarjoaa useita kirpputoreja ekologisille shoppailijoille. Löydät todennäköisesti asioita, joita et koskaan tiennyt tarvitsevasi. Tänään aiomme kiertää läpi kaikki Seinäjoen kirpputorit!\nEli kuinka monta kirpputoria ja vintage-liikettä Seinäjoella on?\nKun ulkopaikkakuntalaiset ystäväni tulevat vierailulle Seinäjoelle, suunnitelmissamme on usein kirpputorikierros!\nEtelä-Pohjanmaan parhaat kirpputorit löytyvät Seinäjoen sydämestä.\nHelmikuu on jo täynnä kevään merkkejä. Bussipysäkille kävellessäni huomaan pajunkissojen jo ilmestyneen. Keskustassa tapaan ystäväni Sirkun, intoa puhkuvan todellisen kirpputorihaukan!\nTämän päivän suunnitelmaan kuuluu siis kaikkien Seinäjoen kirpputorien läpi käyminen! Kirpputorien suosiminen pikamuotikauppojen sijaan on suuri askel kohti ekologisuutta ja siten myös osa taistelua ilmastonmuutosta vastaan.\nMuutama sana ystävyydestämme. Olimme samalla luokalla ala-asteella eikä kumpikaan muista, kuinka meistä tuli ystäviä. Siihen luultavasti liittyi puihin kiipeilyä, sammakoiden kiinniottoyrityksiä, kesäisiä pyöräilyreissuja ja kummitustarinoita. Joka tapauksessa, me molemmat pidämme ekologisuutta tärkeänä osana arkea. Varsinkin vaatteiden kuuluu olla monivuotisia eikä missään nimessä kertakäyttöisiä.\nJa näin seikkailumme alkaa Fidasta! Keskustasta löytyvä hyvin organisoitu Fida on suomalainen lähetys- ja kehitysyhteisöjärjestö, joka kierrättää lahjoitettuja vaatteita. Fidan lahjoituslaatikoita on Seinäjoella muutamia. Niihin kannattaa viedä ylimääräiset hyväkuntoiset takit ja kengät kaappien pohjalta. Fidassa silmiin pistivät nämä pastellinväriset karvatakit! Ei aivan vintagea, mutta juuri sellaisia, mitä olisimme pukeneet ystävyytemme alkuvaiheissa ala-asteella. Eli tietenkin niitä oli pakko testata.\nKumpikin meistä uskoo shoppailun tärkeimpään sääntöön: älä osta mitään, mitä et todella tarvitse! Miksi täyttäisit vaatekaapin vaatteilla, joista et niin välitä? Onneksi muodissa ovat jo jonkin aikaa olleet minimalismi ja ympäristöystävällisyys, joten ostamme todella vain asioita, joita tarvitsemme ja kun kyseessä ovat kirpputorilöydöt, shoppailla saa ilman ilmastoahdistusta.\nKatsastimme Fidan läpi ja jätimme karvatakit odottamaan oikeaa omistajaa. Seuraava kohde Vintarelle oli Ostoskulmasta pienen kävelymatkan päässä Torikeskuksessa. Onko ihanampaa kevään merkkiä kuin aurinko, joka jo hieman lämmittää valollaan!\nVintarelle tarjoaa uniikkeja vintage-kappaleita kaiken kokoisille. Päätimme yrittää etsiä toisillemme 70-luvulle sopivat asut. Ehkä paras idea, sillä siten testasimme vaatekappaleita, joita ei itse olisi ajatellut itselleen sopivan.\nKun on kyse uniikeista vaatekappaleista, aidot vintagelöydöt ovat parhaita. Jos omistaa muutaman tarinan omaavan ja hyvälaatuisen vaatteen, niillä päihittää helposti pikamuotiin perustuvat päähänpistot. Vintarellen lisäksi Seinäjoella vintagelöytöjä tarjoilee Holmström second hand. Emme ehtineet tänään vierailulle Holmströmiin, joten lisäsimme sen kesän TO DO -tehtävälistalle.\n‘’Nothing haunts us more than the vintage we didn’t buy’’\nSeikkaillessamme ympäri Seinäjokea bussilla meillä molemmilla oli bussikortit valmiina. Ilman bussikorttia voit matkustaa yhden reitin verran 2 eurolla. Meillä oli monia matkoja taitettavana, joten bussikortti oli todella suuri helpotus. Olenko ainoa, joka tuntee nostalgiaa bussimatkoilla?\nJoupin Ullakko on Seinäjoen vanhin kirppari. Se on ollut paikallaan jo vuodesta 1996! Muistan pienenä tehneeni seikkailuja tänne isoäitini kanssa. Hän osti usein posliini- ja lasiastiakokoelmaansa uusia esineitä urakalla. Ullakolla on nykyään myös pieni kahvila, jos tutkimisessa haluaa pitää taukoa. Täältä mukaan lähti maapallokartta, jonka sisälle saa valon. (Juuri samanlaista käytin lapsena isovanhempieni luona yövalona!)\nNäillä kirpputorikierroksilla yksi pyrkimykseni on löytää vaatekappaleita, jotka heijastavat omaa tyyliäni. Vaatteillani on aina jokin sanoma tai tarina. Tietenkin on myös mukavaa tietää, ettei kukaan voi löytää samankaltaista vaatetta kaupan hyllyltä noin vain. Esimerkiksi tämä keltainen sadetakkini! Se on äitini vanha ja sain sen Ultra Bran paluukeikkaa varten 2017. Siitä mieleen tulevat kesäsateet ja kuinka ’’savanni nukahtaa iltapäivän kuumuuteen.’’\nBussimatka Joupista Törnävälle meni nopeasti muistellessa. Ala-asteen aikana Seinäjoki tuntui niin suurelta paikalta! Täällä oli mystisiä paikkoja, kuten Uppa ja Karhuvuori. Nyt bussilla ajellessa maisemat ovat niin tuttuja, että lapsenomainen pelko eksyä Seinäjoella oli huvittava.\nTörnävän omalaatuinen kirpputori on Seinäjoen tunnelmallisin kohde etsiä erikoisuuksia. Paikka on kuin mummola, jossa esineet on aseteltu ajatuksella omalle paikalleen. Päätimmekin tästä inspiroituneena valita jotkin esineet lahjoiksi omille isoäideillemme. Sirkku löysi ihanan lautasen ja minä päädyin antiikkiseen teekannuun. Kirpputorit ovat täydellinen paikka etsiä lahjoja!\nEn juuri koskaan mene shoppailemaan huvikseen. Kirpputorit ovat kuitenkin eri asia. Niillä kiertely koostuu etsimisestä ja fiiliksen mukaan menemisestä. Ulkona paistoi yhä aurinko ja kevät tuoksui ilmassa. Törnävällä ollessamme halusimmekin käydä katsomassa Vaatelainaamo Tantun tarjontaa. Paljon huomiota saanut vaatteiden lainaaminen on idea, jota voi tehdä myös ystävien kesken.\nKiersimme kauniin Törnävän kartanon kautta museoaluetta ihaillen kohti Tanttua. Kävelyn aikana pohdimme, kuinka suuresti vaatteiden tarkoitus ja koko olemus ovat muuttuneet entisaikoihin verrattuna. Kun yli sata vuotta sitten päätettiin ostaa mekko, se mekko oli sitten sinun koko elämäsi ajan, ellei se ehtinyt kulua aivan puhki. Ja jos kyseessä oli pieni reikä, se paikattiin tunnolla.\nNykyään suurin muutos on siis se, ettei vaatteita enää arvosteta. Ne ovat saatavilla ja kaikenlaisia kappaleita lojuu kaapeista tursoten. On ihmisiä, jotka tunnottomasti heittävät rikkinäisen vetoketjun tai puuttuvan napin takia vaatteen suoraan roskiin.\nVaatelainaamo Tantulla yhden käyttökerran periaate on otettu haltuun ekologisesti. Tantussa on suomalaista designia yllättäviä juhlia ja tilaisuuksia varten. Lainaaminen onnistuu jäseneksi liittymällä ja myös silloin, kun tarvitaan kaunis asu vai yhtä kertaa varten. Eli älä säikähdä yllätysjuhlia, Vaatelainaamo Tanttu pelastaa sinut!\nPalasimme pientä paussia varten keskustaan, Pikku Paussiin! Kahvila ja leipomo, jossa on aivan ihania herkkuja ja juomia. Lisäksi paikassa on mainio lounastarjonta.\nAurinko toi säteillään kahvilalle ihanan tunnelman. Emme olisi keksineet parempaa paikkaa hetken rentoutumiseen. Sirkku päätyi pitkän mietinnän jälkeen marjaisaan viineriin ja itse otin päärynäleivoksen. Pikku Paussi tarjoilee vegaanisia vaihtoehtoja satunnaisesti, kasvisruokavalioon sopivia herkkuja on kuitenkin aina tarjolla. Pikku Paussin tunnelma on aina yhtä kotoisa. Pullan- ja kahvintuoksun leijuessa mukanamme ovesta ulos jatkoimme seikkailuamme!\nMeillä oli vielä niin paljon paikkoja käymättä! Ehkei ihan jokaiselle suositella kaikkien kirpputorien kiertämistä yhden päivän sisällä. Seuraavana kohteenamme oli Hyllykallion alue ja sinne tietenkin pääsimme helposti hyppäämällä bussiin numero 4. Palaan takaisin siihen, kun mainitsin nostalgisen tunteen, jonka bussimatka luo. Se muistuttaa yläasteajoista, kun puheenaiheet pyörivät ihastuksissa. Ne tilanteet, kun bussissa pyrittiin istumaan ihastuksen viereen ’’vahingossa’’ ihan pientä juttelua varten ennen perille pääsyä.\nAurinko heijasteli bussin ikkunoista koristaen keltaisilla säteillä hiljaiset matkustajat kuin kevään juhlia varten valmistautuen. Tosin me emme olleet kovin hiljaisia, mutta pyrimme antamaan kanssamatkustajille rauhan. Ei sille voi mitään, jos joka toinen puheenaihe loppuu vasta, kun naurulta ei saa happea!\nPääsimme helposti Hyllykalliolle ja seuraava kohteemme Lakeuden Shoppis vilisi asiakkaita. Shoppis on yksi Seinäjoen suurimmista kirpputoreista. Jos sinulla on tarpeeksi kärsivällisyyttä käydä läpi kirpputorit, joilla ihmiset myyvät omia tavaroitaan, Lakeuden Shoppis on oikea paikka. Paras asia Shoppiksella on erillinen kirjahylly. Hmm, täytyy korjata ideologiaani, että ostan vain asioita, joita oikeasti tarvitsen: kirjat eivät kuulu tuohon lupaukseen!\nParasta on löytää kirja, josta en ole ikinä kuullutkaan. Ja kirjat, joissa ei ole takakannen paljastuksia, ovat ihania yllätyksiä. Kirjahyllyyni otan kauniskantiset vanhat kirjat, mieluiten sinisävyiset. Tällä menetelmällä olen lukenut niin erikoisia teoksia, että ihmettelen, mikseivät ne ole aikanaan lyöneet läpi!\nTässä muuten hauska haaste kirpputorikierrokselle kaverin kanssa: kumpi löytää oudoimman esineen, voittaa ja häviäjä joutuu ostamaan esineen. Lupaamme Sirkun kanssa, että Shoppikselta löydät varmasti jotain outoakin. Meillä ei ollut mitään hajua, mikä tämä laite oli!\n(Päivitys, joku kertoi meille, että se on laskin! Siis laskin! Hän nauroi meille kuin meidän olisi kuulunut se tietää.)\nMelkein kulman takana Lakeuden Shoppiksesta on Ykkösbasaari. Se on toinen suuri kirpputori, jossa ihmiset myyvät omia tavaroitaan. Jos olet kiireessä, ehdotamme sinulle mieluiten liikkeitä, joissa tavarat on järjestetty kategorioihin. Nämä kiertelyä vaativat kirpputorit on hyvä jättää sellaiseen päivään, kun ei ole hoppua.\nPäädyimme etsimäänYkkösbasaarilta mahdollisimman erikoisia taideteoksia ja todellakin löysimme, mitä etsimme! Hieman vaikeutta oli valita abstraktin teoksen ja renessanssityylisen kissanpentumaalauksen väliltä.\nKävelimme ihanan raikkaassa kevätilmassa seuraavaan kohteeseen. Kak´s kättä on sitten harvinaisen halpa paikka! Suuri kierrätyskeskuksen kirpputori sisältää kaikkea ratsastuskypäristä huonekaluihin. Siellä voi myös lounastaa ja kahvitella.\nMolemmat ihastuimme tähän antiikkisohvaan, joka vain odotti oikeaa kotia. Antiikkihuonekalut saattavat tarvita enemmän huoltoa ja rakkautta kuin massatuotantona tuotetut neliösohvat, mutta niillä on jotain, mitä massatuotteilta ei todellakaan löydy: tarinoita!\nHuonekalut, joilla on historiaa, luovat olemuksillaan koteihin syvyyttä modernin minimalismin rinnalle. Kuka huonekalun on tehnyt? Missä ja milloin? Ei voi kuin kuvitella, kuinka monessa kodissa se on seikkaillut ennen tätä päivää. Oli pakko istahtaa hetkeksi pienelle tauolle ja muistella aikaa, jolloin Aamunkoi oli maailman kaunein teos.\nKumpikaan meistä ei ollut ennen käynyt Piritan kirpputorilla. Sää oli aivan liian täydellinen bussin odotteluun ja kävellessämme pohdimme kirpputorien tärkeyttä. Ihmiset ostavat ja luopuvat vaatteista niin tunteettomasti. Ilman kirpputoreja kaikki vaatteet kiertäisivät lahjoituksina takaisin kehitysmaihin tai jopa roskiin.\nPiritan kirppikseltä löysin epäonnekseni tämän suuren lasipullon, joka olisi täydellinen ilmatiivistä puutarhaa varten. Se sai kuitenkin nyt jäädä, sillä Sirkku takoi minuun järkeä siitä, kuinka mahdoton tehtävä olisi kantaa sitä mukanamme ehjänä.\nSirkun löydös oli ihana Arabian Kuka lohduttaisi Nyytiä -lautanen. Ala-asteella tuskailimme etsiessämme vanhaa VHS-kasettia, jossa kyseinen tarina oli. Emme vieläkään tiedä, kuinka tarinan oikeat sävelet menevät!\nLuultavasti ilmatiivis puutarhani oli tuomittu jo ennen sen syntymistä. Saatan silti palata tuon löydön noutamaan, jos siltä tuntuu!\nKun olet kirpputorikierroksella, SPR Hyllykallio on pakollinen kohde! Lahjoitettujen tavaroiden jälleenmyynnistä tuotot menevät Suomen Punaisen Ristin toiminnalle.\nSäästimme parhaan viimeiseksi! SPR on sijoittanut myynnissä olevat tavarat hyvään järjestykseen ja jopa vaatteet löytyvät selkeistä kategorioista. Suuntasin heti ensimmäisenä lempparihenkareilleni… 80-luvun vaaterekille!\nLöytöjä testaillessanne muistakaa mahdollisuus vaatteiden muokkaamiseen. Jos jokin takki on ihana, mutta hihat liian pitkät, voihan ne aina ommella sopivammiksi! Vaate saa enemmän arvoa silmissäsi, kun panostat sen toimivuuteen.\nSiinä se oli. Viimeinkin selvisimme kaikki Seinäjoen kirpputorit läpi. Ja usko pois, olimme saaneet tarpeeksi shoppailusta!\nBussilla numero 4 pääsimme takaisin keskustaan auringon laskiessa horisontin taakse. Seinäjoen kirpputorit ovat täynnä mahdollisuuksia. Suurin osa kirpputoreista on viikolla auki klo 10-18. Siinä on hyvin aikaa käydä kurkkaamassa useampikin yhden päivän aikana! Mutta, muistutamme vielä, ettei ehkä kaikkia kannata ahmia yhdessä päivässä.\nHalusimme vielä palata Pikku Paussiin muutamalle teekupilliselle. Ja olihan pakko testata vielä suolaisia leivoksiakin. Käpsytellessämme asemalta kahvilan herkkuja kohti kirpputorikierroksen tärkein piirre ilmeni. Uuden ostamisen ja kuluttamisen ilo ei saisi olla tärkein mielihyvän tuoja. Tärkeintä on se onni, kun saa viettää päivää ihania muistellen parhaan ystävän kanssa!\nAfter all shopping should not be the thing that brings pleasure, but the time spend doing fun things together with the people we care.\nToteuttaja – Paikallinen kulttuurialan tekijä, joka nauttii ekologisesta elämäntavasta.\nIlta Lauriina Lahti


Amnesty: Lapset tulilinjalla Lähi-Idässä - MTVuutiset.fi\nJulkaistu 01.10.2002 02:33 (Päivitetty 01.10.2002 11:32 )\nLapset ovat entistä useammin tulilinjalla Israelin ja palestiinalaisten keskinäisissä väkivaltaisuuksissa.\nIhmisoikeusjärjestö Amnesty Internationalin tuoreen raportin mukaan ainakin 250 palestiinalaista ja 72 israelilaista lasta on kuollut sen jälkeen, kun osapuolten väliset väkivaltaisuudet leimahtivat uudelleen kaksi vuotta sitten.\nAmnestin mukaan sekä Israelin armeija että palestiinalaisten aseistetut ryhmät ovat osoittaneet äärimmäistä välinpitämättömyyttä lasten ja muiden siviilien elämää kohtaan.\nJärjestö kehottaa raportissaan kansainvälistä yhteisöä lähettämään alueelle tarkkailijoita. Järjestön mukaan ihmishenkiä olisi säästetty, jos tarkkailijat olisivat olleet paikalla konfliktin alusta lähtien.


Ryanair avaa lisää suoria lentoreittejä loka-marraskuussa - Lentodiilit.fi\nHalpalentoyhtiö aloittaa uudelleen liikennöinnin Helsinki-Vantaalta. Loka-marraskuussa avataan yhdeksän suoraa lentoreittiä Helsingistä. Jatkossa Helsingistä voi lentää Brysseliin, Milanoon, Pariisiin, Budapestiin, Varsovaan, Poznaniin, Riikaan, Kaunasiin ja Lontooseen. Ryanair liikennöi yleensä suurkaupunkien läheisille kentille kuten Milanossa Bergamoon (45 km Milanosta) ja Lontoossa Stanstediin (50 km Lontoosta). Lentokentissä itsessään ei ole suurta vikaa ja kentät ovat usein pääkenttiä rauhallisempia. Joillakin kentillä palveluita ja erilaisia kahviloita on normaalia vähemmän. Usein julkisilla pääsee kuitenkin edullisesti lentokentältä eteenpäin. Ryanair mainostaa yhdensuuntaisia lentoja hintaan 19,99 €. Käytännössä varsin harvoin pääset lentämään molemmat suunnat yhtä halvalla. Tammikuussa Helsingistä pääseen Brysseliin 40 eurolla. Milanoon pääsee lokakuussa Helsingistä edestakaisin hieman alle 100 eurolla. Kaikkineen 100 euron suora lento Milanoon on normaaliin hintatasoon nähden edullinen.\nRyanair myi aiemmin Lappeenrannasta lentoja Milanoon ja heinäkuulle. Tällä hetkellä Lappeenrannasta voi varata lennot Wieniin, Milanoon, Budapestiin, Berliiniin ja Memming. Lentoja on varattavissa elokuulle. Lennot Lappeenrannasta ovat edullisempia kuin Helsingistä. Ryanair säästää lentokenttämaksuissa ja siirtää tämän säästön asiakkaille.\nHalvimmillaan elokuussa pääsee 1.-15.8. Wieniin 26 eurolla.\nTampereelta vain yksi lentoreitti\nAiemmin Ryanair operoi pääosin Tampereen kentältä, mutta nyt Tampereelta on toistaiseksi avautumassa vain yksi lentoreitti. Lokakuusta alkaen Ryanair lentää Tampereeltä Lontooseen. Todennäköisesti uusia reittäjä avataan 2022.


JenniV56 - Naimisiin.info\nJenniV56 replied to a topic in Amerikka\nMe nyt mennään Avilaan ens kesänä ja eka viikko vietetään Aruballa All Inclusive hotellissa Divi Arubassa. Odotan kovasti tuota matkaa...Toivon vaan, että hotellit ovat mukavia molemmissa paikoissa. Mites se auton vuokraus Curacaolla, onko tietoja hinnoista yms..??? Kaivataa lisäinfoa, kiitos!\nJenniV56 replied to kukkanen's topic in Amerikka\nAivan, kirjoitelkaahan Avilasta, jos olette olleet siellä? Meillä olis suunta sinne...ens kesänä.\nLisätietoa kaivataan Aruban ja Curacaon matkoista. Elikkä millä olette kulkeneet lentokentältä hotelleihin, itse maksaen kuljetuksenko? Entä oletteko joutuneet maksaa maastapoistumismaksuja saarelta lähdettäessä, kuinka paljon? Vastailkaahan pikaissesti, sillä kohta pitäisi varata ensi kesän häämatka ja vielä on aukkoja...\nMinkähintaisia matkoja teillä on ollut Helin kautta Aruballe/Curacaolle tai oletteko jo varailleet ensi kesäksi? Hinnat tuntuvat korkeilta, viikko Aruballa ja toinen Curacaolla maksaa yli 2700 €/hlö???\nJenniV56 replied to RedPepper's topic in Amerikka\nGuest Täällä ollaan suunniteltu lähteä samaan aikaa myös Aruballe! Eli läht olis ti 17.7. ja sit ollaan viikko Aruballa ja sieltä toiseksi viikoksi Curacaolle. Tosin ollaan siinä viereisessä hotellissa eli Divi Arubassa. Menettekö te Curacaolle? No samalla lennolla ollaan, eipä muuta ku tapaamisiin!\nJenniV56 replied to a topic in Yleistä hääkuvauksesta\nOnko teistä kukaan Lahden lähiseudulta? Todella isot hinta erot kyllä kuvaajilla. Etsimme myös tuollaista harrastelija valokuvaajaa koko päiväksi käyttöön, onko kellään tietoa siis sellaisesta??\nOnko joku ollut Curacaolla Avila Beach Resortissa, kertokaahan kokemuksia??!!\nJenniV56 replied to a topic in Kirkollinen vihkiminen ja siunaukset\nMeillä maksaa 107€ Lahden lähiseudulla, ku itse kuulutaan Lahden seurakuntaan\nMarzupilami, oisko kuvia saatavilla Arubalta??\nJenniV56 replied to Bride's topic in Yleistä hääjuhlapaikoista\nMaksu 980 € pelkän paikan vuokra!! Kallista siis, mutta on hintansa väärtti, toivottavasti ainakin!\nJenniV56 replied to Elysee's topic in Pitopalvelu- ja paikkakuntakohtaiset ketjut\nPikku-Eetun käyttäjät!! Mistä hankitte astiat vieraillenne vai oliko juhlapaikalla, jossa piditte juhlat. Ja laittakaa niitä menuja & hintoja, joita Pikku-Eetusta tilasitte? Oliko millainen hääkakku?\nMitä oli tarjolla, minkä hintainen menu? Hoitavatko he tarjoilunkin?\nOnko Simpasille email osoitetta??\nJuu kirjotelkaan Arubasta ja muista ABC-saarista kokemuksia ja vieläpä toivoisin heinäkuussa siellä olleilta. Minkälainen keli oli? Entä hintataso, jos vertaa Thaimaaseen?


Lääkärin resepti: Strategia\nAjatuksenani on rakentaa salkku ydin-satelliitti -mallin mukaisesti; kovassa ytimessä ovat ETF:t ja satelliittina ympärillä hääräävät lähinnä osakkeet. Olen valmis ottamaan melko paljon riskiä, joten kehittyvien markkinoiden ETF:t ja small cap -luokan osakkeet voivat tulla kyseeseen aivan hyvin.\nAllokaationi voisi jakautua kuvan kaltaisesti, joskaan\nei noin laajalle ja moneen instrumenttiin.\nSalkun instrumenttiallokaatiota en ole vielä päättänyt, mutta\nYtimen ja satelliittien välillä allokaatio tullee etenemään seuraavasti:\n0-5 vuotta: satelliitit 70 % - ydin 30 %\n6-10 vuotta: satelliitit 60 % - ydin 40 %\n11-15 vuotta: satelliitit 40 % -ydin 60 %\n16-20 vuotta: satelliitit 20% - ydin 80 %\nPyrin pitämään kuitenkin käteispainon noin 5 %:ssa, jotta mahdolliset anomaliat tai muuten vain halvat hinnottelut eivät menisi aivan sivu suun. Käteispositio sisältyy aktiivisemmin seurattaviin satelliitteihin. Maantieteellinen allokaatio kuitenkin voisi olla kehittyvien markkinoiden ylipainotusta, tai ainakin Euroopan ulkopuolelle.\nOlen jonkin verran tehnyt kotiläksyjä, jotta ymmärtäisin edes vähän mistä finanssimaailmassa on kyse. Oma näkemykseni on, että itselleni sopivin tapa sijoittaa ja saada oma taloudellinen riippumattomuuteni löytyy jostain hyvän osinkotuoton, arvo-osakkeiden, holdausstrategian, kriiseissä ostamisen ja ETF:ien lähimaastosta. Tavoitteenani on olla taloudellisesti riippumaton ennen kuin täytän viisikymmentä vuotta, jolloin voin siirtyä täydelliseksi oloneuvokseksi, jos se silloin tuntuu mukavalta. Siihen on pitkähkö aika. En usko epäonnistuvani. Sen jälkeen pidän mahdollisesti harvakseltaan praktiikkaa tai leikkaan muutamana keskitettynä päivänä. Tai olen osastonlääkärinä mikrobiologialla tai vanhana tk-konkarina jossain kunnassa. Enhän minä sitä vielä tiedä.\nSijoitussäästämiseni tarkoitus (3 skenaariota):\nolla taloudellisesti riippumaton 50-vuoden ikään mennessä siten, että satelliittini olisivat tuottaneet tuottovaatimukseni mukaisesti 11 % p.a.\nsäästää sen verran suuri pääoma, että minulle jäisi aikaa tärkeisiin asioihin. Tuotto olisi ollut annualisoituna noin 8 % luokkaa, minkä lasken tulevaksi indeksinmukaisesta tuotosta vähennettynä veroilla ja kaupankäyntikuluilla.\nsäästää rahaa ja pitää sen arvo inflaation syövän hampaan ylälpuolella, ettei aika vain heikentäisi säästöjeni arvoa. Tavoitteena on siis voittaa patjan sisään säästetyt rahat vaatimalla 3,5% vuosituottoa, minkä saisi esimerkiksi pankkini riskittömästä talletustilistä.\nPyrin hyödyntämään markkina-anomalioita miettiessäni ostohetkiä; tammikuu-ilmiö sekä vahva loka-maaliskuu -ajanjakso tulevat määrittelemään jonkin verran ostojani. Olen yrittänyt myös ymmärtää jonkin verran teknistä analyysiä, ja niinpä liukuvat keskiarvot ja RSI-oskillaattori voisivat olla apunani. Minäkin siis yritän ostaa halvalla ja myydä sitten joskus kalliimmalla. Itse kaupankäyntikuluhin voisin ajatella esim. 1% kattoa, jolloin ostoeräni Nordnet-välittäjältäni osuu noin 1000 € paikkeille, koska kuulun ainakin vielä nykyisellä ostoaktiivisuudella siihen kalleimpaan toimenpidepalkkioluokkaan.\nRSI-indikaattori ostoajankohdan avuksi,\njoskin holdarille ei niin tärkeä kuin day-traderille\nStrategiani voi vielä muuttua ajan saatossa, kun tietoa ehtii karttua. Haluan ymmärtää esimerkiksi ihan perinteistä yritysten kirjanpitoa paremmin ymmärtääkseni vaikkapa osavuosikatsauksia syvällisemmin. Lisäksi makrotalous kansantalouksien tasolla suurine trendeineen ja finanssimaailman sääntöineen kiinnostaa minua.


FinePRICE Puutarhaportit, 2kpl, kyllästetty mänty, 150x100cm | Netrauta.fi\nPuutarhaportit, 2kpl, kyllästetty mänty, 150x100cm\nTäyspuinen kahden puutarhaportin sarja huokuu maalaistunnelmaa. Portit sopivat ihanteellisesti puutarhaa tai patiota ympäröivään aitaan.\nKestävät puutarhaportit on valmistettu ympäristöystävällisestä männystä. Kyllästetty mänty on luja, säänkestävä ja lahoamaton materiaali. Portit on tehty pysty- ja vaakasuuntaisista laudoista ja niissä on lisäksi poikittain ja ristikkäin kulkevia säleitä, jotka tekevät porteista vakaat ja kestävät. Toimituksessa on 2 puutarhaporttia. Portit on helppo asentaa toimitukseen sisältyvillä ruuveilla.\nTuotteen paino (kg): 24,04\nKoko: 150 x 100 cm (P x K)\nToimitus sisältää 2 puutarhaporttia\nRahtipaino (kg): 24,04


Marja säilyttää ravintoarvonsa parhaiten pakkasessa | Kotimaa | HS\nMarjat ovat parhaimmillaan poimimisen jälkeen\nMustikan ja puolukan poiminnassa toimivat niin kädet kuin poimuri, kertoo kotitalousneuvoja Inkeri Liinaharja Uudenmaan Martoista. Jos tavoittelee mahdollisimman suurta marjasaalista, poimurin käyttö kannattaa."Käsinpoimittuna lopputulos on toki siistimpi, mutta samassa ajassa poimii poimurilla jopa kolminkertaisen määrän marjoja", Liinaharja sanoo.Pakastemarjat voi poimia hyvällä omalla tunnolla poimurilla, sillä sulaessaan etenkin mustikan rakenne muuttuu hieman "mössöisemmäksi". Koristeeksi menevät marjat kannattaa sen sijaan poimia käsin ja käyttää saman tien.Marjojen perkaamiseen käy hyvin siihen tarkoitettu siivilä, jolle marjat levitetään ja josta on helppo poimia isoimmat roskat. Myös esimerkiksi leivinpaperilla vuorattu uunipelti tai iso lautanen soveltuvat Liinaharjan mukaan hyvin marjojen putsaamiseen.Parhaimmillaan marjat ovat saman tien poimimisen jälkeen, jolloin niissä on kaikki ravintoarvot tallella. Jos marjoja haluaa säilöä, säilyvät vitamiinit parhaiten pakasteessa."Marjoja kannattaa ottaa sulamaan sen verran kuin niitä sillä hetkellä käyttää, sillä ne menettävät jääkaapissa seistessään vitamiineja ja muita ravintoarvoja", Liinaharja neuvoo.Pakasteesta marjat kannattaa Liinaharjan mukaan käyttää ennen seuraavan sadon kypsymistä. Parikaan vuotta pakkasessa ei pilaa marjoja, mutta ravintoaineet ovat silloin jo vähentyneet.Marjojen aromit säilyvät hyvin myös mehujen ja hillojen muodossa, joskaan ne eivät ole yhtä hyviä ravintoainepommeja kuin tuoreet ja pakastemarjat. "Aina, kun marjoja kuumennetaan, niistä haihtuu ravintoaineita", Liinaharja muistuttaa.Yksi tapa säilöä marjat kuumentamatta on kuivaaminen. Marjojen levittäminen puhtaalle alustalle kuivattavaksi toimii Liinaharjan mukaan kaikkien muiden marjojen paitsi tyrnin kohdalla. Tyrni sisältää öljyä, mikä pitää marjan kuivaamisesta huolimatta kosteana.


Uutta: Etelä-Amerikan-risteily ja Rion karnevaalit 2.–19.2.2018 | Olympia Kaukomatkat\nYhteystiedot Search this site Uutta: Etelä-Amerikan-risteily ja Rion karnevaalit 2.–19.2.2018\nKahden viikon risteily Etelä-Amerikassa Celebrity Cruises -varustamon Infinity-laivalla vie meidät sykkiviin metropoleihin ja pittoreskeihin pikkukaupunkeihin kolmessa eri maassa: Argentiinassa, Brasiliassa ja Uruguayssa.\nMatkan hinta 6.840 euroa (17 pv) sisältää mm. lennot, matkaohjelmassa mainitut retket ja kuljetukset, majoituksen (risteilyllä parvekehytti), puolihoidon (risteilyllä täysihoidon), palvelurahan ja kantajamaksut risteilyllä, lento- ja satamaverot sekä muut viranomaismaksut 1.132 euroa sekä juomarahat paikallisoppaille ja bussinkuljettajille. Suomalainen matkanjohto.\nLisämaksusta Rion karnevaalipaketti (arviohinta 400–450 e).\n>>Tutustu Etelä-Amerikan-risteily ja Rion karnevaalit -matkan ohjelmaan tästä\nNäillä kesän matkoilla vielä tilaa! Uutta: Etelä-Amerikan-risteily ja Rion karnevaalit 2.–19.2.2018 Etelämanner 23.1.–9.2.2019 nyt varattavissa Uutta: Mexico City ja Guatemala 22.12.2017–3.1.2018 Lisälähtö: Eteläinen Etelä-Afrikka 7.–18.12.2017 Kirja: Olympia – ensimmäinen lapseni, tarinoita matkan varrelta Lisälähtö: Tansanian suursafari ja Sansibar 14.-25.11.2017 Jaa sivuJaa


Blogi - LED-näytön hankinta - 5 vinkkiä - Jidoka Oy\nLED-näytön hankinta suunnitelmissa\n– mutta mistä aloittaa?\nHaluaisitko mainostaa näkyvämmin, opastaa ihmiset oikeaan paikkaan isommassa kompleksissasi, tai tehdä lisämyyntiä tehokkaammin? LED-näyttö voi epäilemättä olla oikea ratkaisu tarpeisiisi, mutta oikean näyttöratkaisun valinta saattaa tuottaa päänvaivaa asiaan perehtymättömälle.\nJidoka on koonnut artikkelin viidestä tärkeimmästä osa-alueesta, jotka kannattaa ottaa huomioon LED-näytön käyttöönottoa nähden. Näiden avulla LED-näytön hankinta sujuu kuin tanssi! Voitte lähettää viestiä chatin kautta, mikäli teille herää mitään lisäkysymyksiä aiheesta ja autamme mielellämme. :)\nHankinta alkaa peruskysymyksistä\nLED näytön hankintaa pohtiessa on hyvä lähteä liikenteeseen ihan peruskysymyksillä. Ensimmäiseksi kannattaa selvittää näytön tarkoitus ja se, mitä sisältöä sillä on tarkoitus näyttää. Millä tavalla haluat viestiä? Kenelle? Ja missä? Kysymykset kaventavat tuotemahdollisuuksia, jolloin voidaan alkaa miettimään näytön tarkkuutta sekä tätä kautta myös hintaa – tarkemmat näyttöyksiköt ovat totta kai arvokkaampia kuin epätarkat. Lisäksi kannattaa pitää mielessä, että erityisesti etäältä viestittäessä tarkkuutta tärkeämpää on näyttöpinta-alan koko. Vaikka iso laajakuva-TV näyttää massiiviselta olohuoneessa, ei se välttämättä näy mihinkään maantien reunassa.\nOnko kohdeyleisö liikenteessä kävellen ja onko heidän mahdollista pysähtyä näytön eteen, vai pitäisikö teksti pystyä lukemaan muutamalla nopealla vilkaisulla 100 kilometrin tuntivauhdista? Ei ole mitään mieltä laittaa pientä printtiä isolle tienvarsinäytölle, koska autoilijat eivät kuitenkaan ehdi lukea sitä. Pienemmällä LED-näytöllä puolestaan saa olla näitä yksityiskohtia, sillä katsojilla on huomattavasti enemmän aikaa pysähtyä tutkimaan näyttöä.\nKohdeyleisöä miettiessä kannattaa myös pysähtyä miettimään näytön P-arvoa, eli Pixel Pitchiä, joka viittaa pikselien väliseen etäisyyteen ja kuvastaa näytön tarkkuutta. Esimerkiksi P2,5 arvo kertoo, että ledit ovat 2,5mm päässä toisistansa. Lopullista pikseliä arvoa kannattaa miettiä käyttökohteen sekä eritysesti näytön koon mukaan.\nNäytön kokoon liittyy olennaisesti myös näytön sijoituspaikka, joka vaikuttaa suuresti näytön spekseihin. Onko näyttö tarkoitettu sisäkäyttöön, vai ulkokäyttöön? Onko näytön tarkoitus sijaita teiden läheisyydessä?\nNäyttöratkaisu pitää valita niin koon kuin sijainninkin perusteella, jotta siitä saadaan irti kaikki mahdollinen hyöty eikä se vaaranna ympäristöään. Varsinkin ulkonäyttöä miettiessä päätöksentekoosi on saatavilla faktatietoa muun muassa liikenneviraston sivuilta, tai sen saa kätevästi suoraan meiltä.\nToinen tärkeä kysymys näyttöratkaisua miettiessä koskee näytön sisältöä. Kohdeyleisön ja sijainnin lisäksi on tärkeää miettiä, minkälaista sisältöä näytölle olisi suunnitelmissa laittaa, kuka nämä materiaalit tekee, ja kenen vastuulla on päivittää ne kaikkien näkyviin. Sisällön tyyppi riippuu todella paljon näytön koosta, sijainnista ja katseluetäisyydestä. Jidokan portfoliosta löydät yksinkertaiset ohjeet isompien näyttötaulujen materiaaleja varten, jotka auttavat hahmottamaan, millainen mainos toimisi parhaiten isolla ruudulla. Tiivistettynä voisi todeta, että mitä isompi näyttö, sitä yksinkertaisempaa ja isompaa myös sisällön tulisi olla. Parhaan kontrastin luomiseksi kannattaa käyttää tummempaa taustaa ja välttää valkoista, varsinkin pohjavärinä. Mitä kirkkaammin näyttö loistaa, sitä enemmän sähköä se kuluttaa – myös tämän takia valkoista kannattaa välttää ja suosia sen sijaan värejä tummalla taustalla.\nMateriaalit voitte tehdä joko itse tai hankkia ulkopuolista apua asiaa, mutta me autamme teidät alkuun ja annamme vinkkejä asiaan myös tulevaisuudessa. Sisällön päivittäminen on äärimmäisen helppoa Jidokan omalla sisällönhallintaohjelmalla. Mukaan saat ohjausyksikön, koulutuksen ohjelman käyttöön sekä etätuen mahdollisiin ongelmatilanteisiin.\nPienemmät näyttöratkaisut voi saada erittäin nopeasti asennettua ja toimitettua, mutta varsinkin isompien hankintojen yhteydessä kannattaa miettiä, millaisella aikataululla olleen liikenteessä. LED-näytön rakentamisessa menee kuitenkin oma aikansa, eikä sitä voi aloittaa ennen tarvittavien lupien saamista. Jos hankinta osuu tiealueelle, pitää lupa-asiat selvittää kunnalta/kaupungilta. Ja jos mainosnäyttö halutaankin asentaa moottoritielle, silloin kuvaan tulee mukaan ELY-keskus, joka myöntää luvat pääväylien mainostamiseen. Kokeneina konkareina autamme lupa-asioiden hoitamisessa, jotta saatte juuri sen, mitä haluatte.\nLupien ja suunnitelmien lisäksi ei myöskään riitä, että tuotteet ovat hyllyllä valmiina, vaan jokainen näyttöratkaisu pitää testata ja säätää sopivaksi ennen valmistumistaan. Tämän lisäksi täytyy ottaa huomioon, että sijoituspaikalle tarvittavien rakenteiden ja runkojen tekemiseen menee myös oma aikansa. Näyttöä kannattaakin miettiä investointina, jolloin valvontakamera on hyvä lisä vilkkaalla paikalla olevalle näytölle. Tämä vähentää paljon halukkuutta lähteä kiipeilemään ulkonäytössä ja alentaa myös näytön vakuutusmaksuja.\nLED-näytöt ovat tulevaisuutta ja Suomen vaihtuvissa olosuhteissa kannattaa miettiä näytön kestävyyttä myös pidempiaikaisesti. Näytön tulisi kestää niin kesälämmöt kuin talven pakkasetkin – syyssateista ja rakeista puhumattakaan, joten sisäkäyttöön tarkoitettuja heikommin suojattuja (IP54) LED-näyttöjä ei kannata alkaa pystyttämään ulkosalle.\nJidoka on toimittanut jo vuosien ajan näyttöjä, joiden kestävyydestä voimme mennä takuuseen. Kerromme myös kohdeyleisön, sijainnin, sisällön ja aikataulun tiedettyämme parhaat vaihtoehdot juuri sinun tarpeisiisi. Meiltä saat uusinta teknologiaa olevat paneelit ja materiaalinhallintaohjelmiston jatkuvan päivityksen, sillä tiedämme miten tärkeää on kehittyä jatkuvasti teknologisten uudistusten myötä. Huollamme myös näytöt ja korjaamme viat nopeasti, mikäli kohtaatte mitään ongelmia laitteidemme kanssa.


Joulun 2016 parhaat lahjavinkit matkailijalle\nJoulun parhaat lahjavinkit – näin ilahdutat himoreissaajaa »\nJoulun parhaat lahjavinkit – näin ilahdutat himoreissaajaa\nMatkailijan makuun sopivat joululahjavinkit tuovat avun niin pieneen kuin suureenkin budjettiin. Poimi parhaat ideat!\nAnna lahjaksi elektroniikkaa, josta on hyötyä matkalla\nIlahduta matkaileva ystävä tai perheenjäsen uudella kameralla, joka kulkee mukana kätevästi mutta kompaktista koosta huolimatta tuottaa laadukasta kuvamateriaalia.\nCanonin EOS-sarjan M3-kamera on helppokäyttöinen järjestelmäkamera, jolla voi kuvata myös videota. M3-mallissa on uutuutena nopea tarkennus, joka helpottaa vauhdikkaiden tilanteiden tallentamista. Kuvat saa helposti siirrettyä sosiaaliseen mediaan wifi-yhteyden avulla.\nJos ystäväsi ei jaksa vaivautua kantamaan mukanaan erillistä kameraa, mutta edellyttää siitä huolimatta laadukkaita matkakuvia, hemmottele häntä huipputason kameralla varustellulla älypuhelimella. Esimerkiksi Samsungin Galaxy S 7 -puhelimessa sekä Applen uusimmassa iPhone 7 plus -puhelimessa on erinomaiset kamerat, joilla saa tallennettua paitsi kuvia myös videoita.\nLomakuvat kannattaa säilöä varmaan talteen jo matkan aikana, ja kehnon verkkoyhteyden kannalta varmin tapa on kantaa mukana ohutta ulkoista kovalevyä.\nUlkoinen kovalevy on monelle matkailijalle hyödyllinen apuväline.\nSeagate Backup Ultra Slim -sopii erinomaisesti matkailijan tarpeisiin, sillä ohut ja kevyt ulkoinen kovalevy kulkee näppärästi mukana myös matkalla. Seagaten valikoimassa on muun muassa maailman ohuin kahden teratavun kiintolevy, jonka paksuus on seitsemän millimetriä ja paino 90 grammaa.\nSopiva laukku matkailijan tarpeisiin\nJos et osaa päättää, mitä antaisit lahjaksi, kääri pukinkonttiin lisätilaa! Paljon matkaileva arvostaa varmasti pientä ja kevyttä lisälaukkua, joka ei vie juurikaan tilaa mutta tarjoaa avun esimerkiksi paluumatkalla, kun kaikki matkan aikana tehdyt ostokset eivät mahdukaan matkalaukkuun. Muun muassa kotimaisen Haltin 30-litrainen Hidden-tuubikassi on näppärä varalaukku, jota on saatavilla neljässä eri värissä.\nAktiivimatkailijaa kannattaa muistaa vedenpitävällä pussukalla tai kassilla, jonka sisällä esimerkiksi elektroniikka säilyy kuivana rankkasateessa sekä vesiaktiviteeteissa. Vedenpitäviä kuivapusseja on useiden eri valmistajien valikoimassa monessa eri koossa, ja niitä on saatavilla esimerkiksi Partioaitassa ja Clas Ohlsonilla.\nNiin matkailijoiden kuin muidenkin rakastama ruotsalaisen Fjällrävenin Kånken-reppu koki hiljattain kasvojenkohotuksen, kun yritys toi markkinoille Kånken No.2 -repun. Kokonaan yksiväriset reput sisältävät myös istuinalustan, jonka voi kaivaa ulos tarvittaessa. Klassikkoreppuun ihastunutta matkailijaa voi ilahduttaa myös erikseen ostettavilla lisäosilla, sillä perinteisiin Kånken-reppuihin on saatavilla lisäosina muun muassa pehmustetut hihnat, kamerasisus sekä rintahihna.\nVarusteet matkantekoa helpottamaan\nPaljon matkustava arvostaa varmasti kestävää juomapulloa, jossa juoma pysyy kylmänä tai kuumana. Camelbakin teräksinen Chute Vacuum Insulated pitää juoman lämpimänä kuusi tuntia ja kylmänä jopa vuorokauden, joten se on erityisen kätevä kuumissa lomakohteissa tai aikaisilla aamulähdöillä, kun aamukahvi on saatava mukaan.\nTiivis pullo on saatavilla 0,6 litran kokoisena useissa väreissä, ja siinä on iso juoma-aukko sekä kantolenkki, jotka tekevät pullosta hyvin käytännöllisen.\nLaadukas juomapullo on kätevä reissutoveri niin lyhyellä kuin pidemmälläkin matkalla.\nRiippulukkoja käyttävät matkailijat tuskailevat usein hukkuvien avaimien kanssa, joten esimerkiksi hostelleissa majoittuvaa matkailijaystävää kannattaa muistaa lukolla, johon ei tarvitse avainta. Dog & Bonen uusi Lock Smart Travel -riippulukko toimii älypuhelimen kautta bluetoothilla, joten lukon saa auki aina puhelimen ollessa mukana.\nTarvittaessa lukon voi yhdistää kätevästi useampaan puhelimeen. Sovellus voi ilmoittaa myös esimerkiksi matkalaukun saapumisesta laukkuhihnalle. Lukko on kuljetusturvallisuudesta vastaavien viranomaisten hyväksymä, joten lentokenttien turvatarkastushenkilökunta voi avata laukun lukkoa vahingoittamatta.\nInnergie PowerGear ICE 65 -yleislaturi on kätevä matkakumppani, jos matkoilla kulkee usein mukana kannettava tietokone. Alle 150 grammaa painava yleislaturi on kevyempi kuin tietokoneiden omat laturit, ja sen saa pakattua pieneen tilaan. Laturin mukana tulee sekä vaihdettavia virtapistokkeita että tietokoneisiin sopivia liittimiä. Tämän vuoksi laturi toimii jopa 150 maassa ja se on yhteensopiva useiden eri merkkien tietokoneiden kanssa.\nPowerGear ICE 65 -laturiin voi myös hankkia Innergie WizardTip -lisäosan, joka on laturiin kytkettävä usb-liitin. Näin laturiin saa yhdistettyä puhelimen latauskaapelin, jolloin laturia voi käyttää samanaikaisesti sekä tietokoneen että puhelimen lataamiseen.\nMatkailijan helpot kosmetiikkalahjat\nTakuuvarma lahja kaikille himoreissaajille on paketti, joka sisältää matkakokoisia 100 millilitran tuotepakkauksia esimerkiksi shampoosta, suihkusaippuasta ja hoitoaineesta. Tavaratalojen kosmetiikkaosastoilta voi puolestaan napata matkailijan suosikkituoksun.\nMatkailevia läheisiä voi ilahduttaa myös esimerkiksi uuden Organic Shop -luonnonkosmetiikkasarjan tuotteilla. Houkuttelevat vartalovoiteet, suihkugeelit, shampoot ja kuorinta-aineet tuoksuvat muun muassa mangolta, vaniljalta ja esimerkiksi Thaimaan matkoilta tutulta hedelmältä litsiltä. Tuotteita myydään ainakin Sokos-tavarataloissa.\nHimoreissaajalle voi kerätä myös paketin, jossa on erityisesti matkalle sopivia kauneudenhoitotuotteita. Valitse kaunis rasia, jonka voi täyttää esimerkiksi aurinkovoiteella, after sun -tuotteella, suolasuihkeella ja auringon kuivattamia hiuksia hellivillä tuotteilla.\nMikäli talvisää on auringonpalvojalle liikaa, tuo kotimaisen Flow Kosmetiikan hamppuvartalovoi helpotuksen kuivalle iholle. Tuote on luonnonmukainen.\nLahjoita unohtumaton elämys\nMatkailevalle läheiselle paras lahja on tietysti matka. Harvalla on varaa lahjoittaa ystävälle tai perheenjäsenelle kallista kaukomatkaa, mutta onneksi tarjolla on myös monia edullisia vaihtoehtoja.\nPieneen budjettiin sopii esimerkiksi päiväseikkailu naapurikaupunkiin, risteily Tukholmaan, Maarianhaminaan tai Tallinnaan tai vaihtoehtoisesti hotellimatka omaan kotikaupunkiin. Halvat risteilyt löytyvät Rantapallon risteilyhaun avulla.\nJos lahjabudjettia on käytettävissä tavallista enemmän, kannattaa matkaileva ystävä yllättää lomamatkalla. Useimmat ilahtuvat taatusti äkkilähdöstä aurinkoon, mutta myös vaikkapa pidennetty viikonloppu Euroopan kaupunkikohteessa tai rento lomaviikko kaukomailla sopivat mainiosti matkailijan pukinkonttiin. Halvat lennot löydät Rantapallon lentohaun avulla, parhaat äkkilähtötarjoukset puolestaan Äkkilähdöt-sivulta.\nKuvat: iStockphoto, Seagate, Camelbak\nSiirry tästä lentohakuun ja vertaile hinnat >>


YTL on postittanut yo-tutkinnon tulokset kaikkiin lukioihin. Kokeiden pisterajat sekä ylioppilaiden nimet on myös julkaistu. Onnittelut uusille ylioppilaille!YTL: Pisterajat, kevät 2013Keskustele: Arvosanat ja pisterajat Yle Uutiset: Kevään 2013 ylioppilaatYle Uutiset: Kevään ylioppilaskirjoitusten tulokset lähetetään tänään lukioihin Yo-tutkinto uudistuu\nTiedeykkösessä YTL:n uusi puheenjohtaja professori Patrik Scheinin kertoo yo-kokeen uudistuksista. Pitkän ranskan ja englanninkokeista kertovat Päivi Sihvonen ja Kalevi Pohjala.Tiedeykkönen Yle Areenassa\tYo-pippalot ilman paniikkia\nMillaista säätä on luvassa? Onkohan leninkini aivan mauton? Lässähtääkö leipäkku ulkoilmassa? Tuleekohan naapurin Eki selvinpäin juhliin? Tulevaan päivään liittyy paljon kysymyksiä. Abitreenit teki lyhyen yhteenvedon juhlapäivästä.Abiturienttien vuoden kohokohta lähenee, kaikki kunnossa? Keskustelua pääsykokeista\nMihin opiskelemaan lukion jälkeen? Pääsykokeet puhuttavat jo keskustelupalstalla.Keskustele: Pääsykokeet Onko elämää lukion jälkeen?\nElina kirjoitti kirjan, Pauliina opiskelee baarimestariksi ja Niko palasi takaisin lukion penkille. Abitreenien juttusarjassa kurkistetaan lukiosta valmistuneiden erilaisiin elämänpolkuihin.Lue juttu: Kallion lukiosta kirjailijaksiLue juttu: Tutkinto työn ohessaLue juttu: Potkua pääsykokeisiin aikuislukiosta Välivuosi edessä?\nMonilla abeilla on edessään välivuosi. Syitä on monia: Abiväsymys painaa ja motivaatiota haetaan työelämästä, toisella on armeija edessä ja kolmas päättää pakata rinkkansa kaukomaan retkelle.Välivuosi edessä, mitä tehdä? Abitreenit uudistuu\nAbitreenien ilme muuttuu kevään ja alkukesän aikana. Samalla palvelun käytettävyyttä parannetaan.Mikä tulee muuttumaan ja millainen on uusi logo? Seuraa maailman tapahtumia\nStudentskrivningar?Abimix - Kokeet ruotsiksi\nKeskustelupalsta on uudistunut\nUudistuneelle keskustelupalstalle tarvitset YLE Passi -tunnukset. Vanhan keskustelualueen nimimerkit ja tunnukset eivät enää ole voimassa.Tee YLE Passi -tunnuksetKeskustele Katso nämä\nYTL vastasi abien kysymyksiinTulevat yo-koepäivätVinkkejä opiskelumenetelmiinVinkkejä mielenhallintaan yo-kokeissaTestaa, pääsetkö überoppilaaksiLataa etälukion mp3-kurssitSuomen pienin lukio -sketsitMitä lukion jälkeen? Abi-TV\nAbi-TV on mukana abien elämässä.Katso kaikki tulleet Abi-TV:n ohjelmat\tYle Teema


ChargerKit 1210 Flex • DEFA\nAkkulaturisarja autoille, joissa sähkönkulutus on suuri ja halutaan nopeasti ladata akku täyteen.\nMultiCharger 1210 Flex 12V/10A on nykyaikaisen akkujärjestelmän ylläpitolataukseen kehitetty akkulaturi, joka myös auttaa pidentämään akun elinikää. Laturi on kooltaan pienempi kuin muut vastaavat laturit, ja sen joustavat liitäntäkaapelit tekevät asennuksesat entistä helpompaa.\nLaturissa on 230V:n plug-in liitäntä, jolla voidaan kytkeä 2 laturia yhteen 24V:n järjestelmän lataamiseksi, tai sitä voidaan käyttää jatkoliitäntänä DEFA:n\nSopii erityisesti lataukseen autopaikoilla, joissa ajastinkellolla rajoitetaan latausaikaa.\nSuunniteltu asennettavaksi auton moottoritilaan.\nLue asennusohje ennen asennusta.


TS: Muuntohuumeiden torjunta tehostumassa EU:ssa - Keskisuomalainen\nKotimaa 11.09.2013 08:04\nTS: Muuntohuumeiden torjunta tehostumassa EU:ssa\nKamppailu muuntohuumeita vastaan on saamassa uutta tehoa. Euroopan komissio antanee ensi viikolla esityksensä siitä, miten aineet voidaan tiukemmin kieltää Euroopassa, kirjoittaa Turun Sanomat. Komission esityksen sisällöstä ei ole vielä tietoa.\nSuomessa sosiaali- ja terveysministeriö on selvittänyt muun muassa mallia, jossa muuntohuumeita luokiteltaisiin laittomiksi aineryhmittäin. Tätä ratkaisua on tutkittu myös EU:n tasolla.\nNykyisin Suomi kieltää muuntohuumeita huumausaineina aine kerrallaan. Muuntohuumeita on kuitenkin helppo muuttaa toisiksi aineiksi, ja EU:ssa markkinoille tulee uusi aine vähintään viikoittain. Aineryhmäluokittelussa olisi etuna se, että markkinoille tuleva muuntohuume olisi yleensä heti laiton.


Sotien vauvat - Ensi- ja turvakotien liitto\nEtusivu » varainhankinta » Sotien vauvat\nVauvoja on syntynyt ja elänyt sotien keskellä kautta aikojen. Ukrainan sodan uutisista olemme voineet kuulla, että synnytyssairaalatkaan eivät ole olleet turvassa pommi-iskuilta. Olemme nähneet kuvia viimeisillään raskaana olevasta äidistä, jota kannetaan sodan keskellä turvaan tuhoutuneesta synnytyssairaalasta Mariupolissa. Äiti vauvoineen menehtyi myöhemmin. Olemme lukeneet artikkeleita, joissa kerrotaan, kuinka vauvoja on syntynyt kellareissa, metroasemilla ja hätämajoituksissa pakomatkan aikana. Äidit ovat yrittäneet kantaa vauvojaan sodasta turvaan sylissä, samalla kantaen mukanaan koko pientä omaisuuttaan.\nKun oma ja vauvan turvallisuus sekä äidin jaksaminen on ollut pitkään koetuksella, voi olla vaikeaa olla vahva, vauvan tarpeet huomioiva vanhempi.\nÄitien huoli synnytyksestä ja vauvan hyvinvoinnista ei ole aiheeton, kun olosuhteet eivät ole turvalliset, hygienia on puutteellinen ja on jatkuva pula ravinnosta ja lääkkeistä. Monilla äideistä ei ole tietoa sotaan jääneen vauvan isän kohtalosta ja perheen tulevaisuus on tuntematon. Kun oma ja vauvan turvallisuus sekä äidin jaksaminen on ollut pitkään koetuksella, voi olla vaikeaa olla vahva, vauvan tarpeet huomioiva vanhempi.\nUsein ajatellaan, että vauva ei juuri ymmärrä ympärillä olevia asioita ja selviää mistä vain kunhan on vanhemman kanssa. Tosiasiassa vauva on herkkä aistimaan vanhemman mielialoja ja voi kokea olonsa herkästi turvattomaksi. Äidin stressi siirtyy helposti vauvaan hormonaalisesti, psykologisesti ja vuorovaikutuksellisesti. Sodan kokeneet äidit ovat myös alttiimpia synnytyksen jälkeiselle masennukselle ja esimerkiksi vauvan itku voi nostaa esiin muistoja sodasta.\nMiten selvitä taloudellisesti Suomessa, voiko tehdä töitä, mistä saa tukea, jos vauva sairastuu tai ei vaikka nuku, kuinka pärjätä ilman suomen kieltä,…\nOnnekkaita ovat ne, jotka ovat päässeet turvaan, vaikkapa Suomeen. Välitön sodan uhka on väistynyt, mutta sen tilalle on tullut monia uusia huolia ja kysymyksiä ilman vastauksia. Miten selvitä taloudellisesti Suomessa, voiko tehdä töitä, mistä saa tukea, jos vauva sairastuu tai ei vaikka nuku, kuinka pärjätä ilman suomen kieltä, saako yhtään ystäviä, ovatko ystävät ja sukulaiset hengissä, näkeekö lapsi koskaan isäänsä ja koska voi palata kotiin? Myös erilainen palvelujärjestelmä ja kulttuuriset erot esimerkiksi synnytyksessä voivat aiheuttaa stressiä ja epätietoisuutta.\nAmmattilaisten ja vapaaehtoisten on mahdotonta antaa vastauksia näihin kysymyksiin, vaikeaa luoda toivoa antamatta turhia lupauksia ja vaikeaa pystyä toimimaan antamatta tunteiden ohjata liikaa. Perheiden tarinat sodasta voivat olla niin raakoja ja koskettavia, että niitä on vaikea ymmärtää, jopa vaikea uskoa todeksi. Ja kuinka kaikkien toivottomien asioiden keskellä tukea äitiä ja kannustaa hoivaamaan ja huolehtimaan vauvansa tarpeista ja valaa uskoa, että kaikki kääntyy vielä hyväksi ja vauvan tulevaisuus tulee olemaan hyvä ja turvallinen. Koska sitähän kaikki vanhemmat lapselleen toivovat.\nJokaisen vanhemman selviytymis- ja sopeutumiskyvyt ovat erilaisia. Vaikka olisikin joutunut kokemaan hyvinkin traumaattisia kokemuksia, ei se automaattisesti tarkoita traumaa ja toimintakyvyttömyyttä. Vauva voi olla vanhemmalle voimavara ja tuoda toivoa ja iloa sekä auttaa selviytymään vaikeiden asioiden keskellä. Osa äideistä tarvitsee paljonkin tukea vauvan kanssa, osa haluaa ja pystyy selviytymään itsenäisesti. Jokaisen tarpeita ja toiveita on kuultava herkällä korvalla. On tärkeää, ettei sodasta tulleita äitejä ja vauvoja ajatella vain uhreina, vaan selviytyjinä. Näin emme vie heiltä voimavaroja ja toimijuutta, vaan lisäämme niitä. Ja tokihan he ovat selviytyjiä, koska ovat selvinneet sodasta turvaan.\nNyt haluamme olla auttamassa myös Suomeen tulevia Ukrainan sotaa paenneita perheitä. Erityisesti haluamme olla tukemassa vauvoja ja heidän vanhempiaan.\nEnsi- ja turvakotien liitossa on jo aiemmin tuettu sodasta paenneita vauvaperheitä. Lapsiperhe turvapaikanhakijana -projektissa tuettiin vauva- ja pikkulapsiperheitä monin eri tavoin vastaanottokeskuksissa sekä yksityismajoituksessa. Nyt haluamme olla auttamassa myös Suomeen tulevia Ukrainan sotaa paenneita perheitä. Erityisesti haluamme olla tukemassa vauvoja ja heidän vanhempiaan. Varainhankinnan kautta hankittujen vauvatarvikkeiden lisäksi olemme tuottamassa esitteitä vauvaperheille ukrainan kielellä, viemme raskauteen ja vauva-aikaan liittyvää tietoa ammattilaisille ja vapaaehtoisille, jotka kohtaavat ukrainalaisia vauvaperheitä ja suunnittelemme yhteistyötä muiden toimijoiden kanssa perheiden tukemiseksi. Lisäksi jäsenyhdistyksissämme ympäri Suomea on järjestetty tai suunnitellaan erilaista toimintaa sekä lahjoituskeräyksiä ukrainalaisperheille.\nVaikeimmissakin tilanteissa on aina toivoa. Vauvoilla on vielä koko elämä edessään ja siten mahdollisuudet selviytyä sodan kokemuksista ovat hyvät. Pidetään huoli, että vauvat eivät unohdu aikuisen murheiden ja byrokraattisten asioiden taakse. Pidetään huoli, että jokainen vauva voi olla turvassa ja saa tarvitsevansa hoivan ja huolenpidon.\nOsallistu Vaunulenkki vauvoille -keräykseen\nSinä voit auttaa osallistumalla Vaunulenkki vauvoille -keräykseen. Kävele lenkki ja lahjoita haluamasi summa sotaa paenneiden vauvaperheiden auttamiseksi.


Valamon luostari | Ikonimaalauksen jatkokurssi: Uudet pyhät\nIkonimaalauksen jatkokurssi: Uudet pyhät\n24.08.2017 15:00 - 31.08.2017 14:00\nIlmoittautuminen päättyy: - Mikäli ilmoittautuminen on jo päättynyt, kysy kurssipaikkoja puh. 017 570 1810\n, 446€/Opistohotelli 1hh, 383€/hlö Opistohotelli 2hh\nUudet pyhät 24.-31.8.2017 ”Alkuperäisen kauneuden ihanuuden koristamina te, pyhät, olitte ikään kuin vakaita valonlähteitä Kirkon taivaalla, jota te kaikki kaunistatte omassa maassanne.” (Kaikkien pyhien juhlan kanonin tropari) Kurssilla tutustutaan 1900-luvun lopulla ja 2000-luvulla kanonisoitujen pyhien ikonografiaan ja elämäkertoihin. Oppilaat maalaavat kurssin aikana ikonin itse valitsemastaan pyhästä, josta on olemassa muoto- tai valokuvia. Opettajana toimii ikonimaalari ja taidekonservaattori Antti Narmala Kurssilla hakumenettely, hakuaika 14.7. saakka.\n16:00 Kurssin avaus ja orientoitumista kurssin aiheeseen\nAntti Narmala, Valamon opiston ikoniluokka\n18:00 IX hetki, ehtoopalvelus ja iltarukoukset, Pääkirkko\n06:00- Aamupalvelus, Pääkirkko\n07:30- Aamiainen, Trapesa\n09:00- Oppilaiden valitsemien uusien pyhien elämänkertoja\n09:45- Käytännön työskentelyä\n12:00 Lounas, Trapesa\n13:30- Käytännön työskentelyä\n15:00 Päiväkahvi, Trapesa\n15:30- Käytännön työskentelyä\n18:00 IX hetki, ehtoopalvelus ja iltarukoukset. Pääkirkko\n20:00-21:00 Käytännön työskentelyä\n08:00- Liturgia ja aamiainen Lintulan luostarissa\n12:00- Lounas, Trapesa\n13:00- Oppilaiden valitsemien uusien pyhien elämänkertoja\n18:00 Vigilia. Pääkirkko\n09:00- III hetki ja Liturgia\n11:00- Lounas, Trapesa\n12:00- Oppilaiden valitsemien uusien pyhien elämänkertoja\n12:45- Käytännön työskentelyä\n18:00 IX hetki, ehtoopalvelus ja iltarukoukset\nMAANANTAI 28.8. -\n06:00- Aamupalvelus ja Liturgia (TI)\n09:00- Käytännön työskentelyä\n15:00- Päiväkahvi, Trapesa\n06.00- Aamupalvelus ja liturgia\n09:00- Töiden viimeistelyä\n11:30- Lounas ja päätöskahvit, Trapesa\nHUOM. Huoneiden luovutus viimeistään klo 12:00!\n© oikeudet muutoksiin pidätetään


Mansikoita ja vaahtokarkkeja: Meikkileikki ja arvonta\nLupailin tuossa viikonloppuna että jotakin uutta on tuloillaan ja....\nVielä kertaakaan en ole tainnut tehdä meikkiä postauksen yhteyteen mutta nyt oli sen verran hyvä syy, että tein sen pääosin BENECOS tuotteilla ja kuvasinkin sen.\nBENECOS on uutta luonnonkosmetiikkaa ja 70% tuotteista on vegaanisia.\nKaikki naisten tuotteet ovat BDIH sertifoituja, kynsilakkoja lukuunottamatta.\nSarja on trendikäs-iloinen-värikäs-edullinen ♥\nSain valita muutaman tuotteen BENECOS:n valikoimasta testiin ja lisäksi arpoa yhden suosikkituotteen teidän lukijoiden kesken ♥\nTestiin sain alla olevat tuotteet joilla meikkasin.\nRipsienpidennysten takia en tarvitse ripsaria joten näiden lisäksi käytin vain meikkivoidetta, aavistuksen highliteria ja huultenrajauskynää.\nKulmakynä oli aavistuksen liian punainen ruskea sävy omille kulmilleni mutta\nmuutoin tämäkin vaikutti oikein hyvältä.\nKulmakynä on vegaaninen ja toisessa päässä on kätevä harja. Tykkään ajatuksesta että kulmakynässä on harja.\nKajalissa on kaunis valkoinen, intensiivinen väri, joka korostaa silmiä. Laitoin tätä vain alas ripsien tyveen ja se kirkastaa kummasti katsetta.\nMulla on kausia jolloin käytän valkoista kajalia, viime aikoina en ole käyttänyt mutta nyt kausi saattaa taas jäädä päälle.\nTämä oli oikein miellyttävä levittää, kajali tarttui ihan kevyellä vedolla.\nPlussana tämä sisältää E-vitamiinia ja luonnollisia kasviöljyjä.\nEn ole koskaan ajatellut että myös silmämeikki tuotteet voivat olla hoitavia.\nEyelinerilta odotin paljon sillä käytän lineria aika paljon ja mulla on sille omat tietyt vaatimukset.\nTykkään että sivellin on mahdollisimman ohut ja väriä jää siihen vain sen verran kuin yhteen rajaukseen tarvii.\nSivellin oli ohut mutta väriä jäi paljon ja kun pyyhin liikoja pois, harjakset alkoivat sojottaa.\nTämä teki hommasta hieman hankalaa. Kun lopulta sain sojottavat harjakset "nippuun", onnistui rajauskin ja lopputulokseen olin tyytyväinen.\nTämä vegaaninen paletti oli sävyissä eniten mieleeni, sillä tykkään "smokyeye" tyyppisestä meikistä ja näistä harmaan eri sävyistä. Kaksi sävyä tosin taittoi aavistuksen ruskeaan.\nSävyistä käytin kolmea silmämeikissä ja olisin kaivannut toisen ruskeanharmaan tilalle vaikka ihan valkoista sävyä, koska sillä saisi parhaiten häivytettyä.\nKaikki sävyt olivat pigmenttisiä, mikä tietenkin hyvä mutta häivystys oli haasteellista kun vaaleinkin sävy aika voimakas. Tämä jää ehdottomasti käyttöön, muttei meikkipussiin sillä sinne päätyvässä paletissa pitää olla valkoista.\nKolmisävyinen poskipuna oli yksi odotetuimpia näistä tuotteista, sillä sävyt olivat herkullisia ja ajattelin että kun paletissa myös tuo tummempi sävy, saa myös varjostukset tehtyä näppärästi.\nOikeassa olin, sävyt ovat kauniit, hieman hohteisia ja helmiäissävy sopii myös korostukseen.\nNäistä syntyi poskille oikein kaunis puna ♥\nKuten jo suurinosa taitaa tietää, huulikiillot on mun juttu ja niitä on joka laukussa ja taskussa :)\nHuulikiiltojen tilaaminen on aika haasteellista koska sävy ei välttis ole luonnossa ollenkaan sitä mitä kuvassa. Nyt valitsin sävyn ROSE ja kerrankin onnisti, sillä sävy oli täydellinen.\nHieman nudea tummempi, antoi väriä huulille mutta juuri sopivasti.\nKoostumus on hyvä, kosteuttava, mutta ei liiian tahmainen ja maku neutraali.\nVoi melkein tuntea kuinka luomuauringonkukkaöljy ja mehiläisvaha hoitaa huulia ♥\nKaikenkaikkiaan oikein kivoja luonnonkosmetiikan tuotteita, hinta-laatusuhde hyvä ja mielessä jo monta muuta tuotetta jotka taidan käydä tilaamassa. Näitä saa ainakin tällä hetkellä tilattua Hyvinvoinnintavaratalosta.\nTässä lopputulos. Voi kuinka vaikea on ottaa itsestä kuvia, etenkin niin että näkyisi meikki mahdollisimman hyvin. Olen kuitenkin ihan tyytyväinen, vaikka meikit olivat entuudestaan tuntemattomia, niillä sain silti kivan omanlaisen meikin tehtyä onnistuneesti.\nMulla on niin lujassa oma tyyli (tai tapa) että uutuustuotteiden täytyy mätsätä siihen jotta tunnen oloni kotoisaksi ja tämä sarja siinä onnistui.\nTuotteet PR-näytteitä, lämmin kiitos yhteistyöstä NHS ♥\nSitten arvontaan. Eli valitsin näistä tuotteista oman suosikkini jonka myös teistä joku voi saada.\n(Ei tietenkään samaa joka minulla jo on, vaan NHS:ltä Ihana Merja lähettää sen voittajalle erikseen:)\nSuosikiksi valikoitui tiukan taiston jälkeen Natural Powder Blus kolmisävyinen poskipuna, jonka myös joku onnekas saa omakseen. Kuten jo kerroinkin, niin tällä saat tehtyä sekä varjostukset että upea hennosti hehkuvan punan poskille. Monikäyttöisyys on aina kosmetiikasta plussaa.\nArvonta on tällä kertaa vain blogini lukijoille, joista jokaiselle osallistujalle yksi arpa.\n(voit myös liittyä lukijaksi: yläkulmasta vasemmalla LUE)\nLisäarvan saat tykkäämällä fabebookissa (alla:tykkää-nappi)\nMaksimissaan voit siis saada kaksi arpaa ja kerrothan kommenttikentässä myös sähköposti-osoitteesi, jotta onnen suosiessa sinua, voin ottaa yhteyttä.\nArvonta päättyy 31.1 :)\nTunnisteet: Arvonta, blogiyhteistyö, kosmetiikka, yhteistyö\nMaria.H 24. tammikuuta 2018 klo 17.12\nHeli Heinonen 24. tammikuuta 2018 klo 17.37\nTuija 24. tammikuuta 2018 klo 17.40\nMukana yhdellä arvalla, poskipuna alkaakin vedellä jo viimeisiään :)\nMamma63 24. tammikuuta 2018 klo 18.10\nIhana arvonta ja ihan uudet tuttavuudet nuo meikit! Mukana kahdella!\nKristiina / Kauniimpaa kuin koskaan 24. tammikuuta 2018 klo 18.26\nMukana kahdella iiiiihanassa arvonnassa💕💕💕❤\nSariB 24. tammikuuta 2018 klo 18.33\nRuskarouva 24. tammikuuta 2018 klo 18.39\nKiva arvonta! Mukana yhdellä :)\nMarja-Liisa 24. tammikuuta 2018 klo 18.40\nSatu 24. tammikuuta 2018 klo 18.41\nPiti ihan googlettaa tuo BDIH eli joku saksalaisten oma kauppa ja teollisuus liitto, ei sinällään kerro yhtään mitään minulle :)\nIhanan pirteä 'luukki' sinulla ja tuo huulikiilto on kyllä kivan oloinen...\nMaikku / Mansikoitajavaahtokarkkeja 24. tammikuuta 2018 klo 19.28\nBDIH on tosiaan Saksan teollisuuden ja kaupan liitto, joka on määritetyt kattavat periaatteet asettavat tiukat vaatimukset luonnonkosmetiikan raaka-aineille, tuotannolle ja ympäristölle :)Benecosin tuotteet ovat BDIH sertifioituja eli ihan mitä tahansa ainesosia ei näihin kelpuuteta :)\nMaatiaiskanasen Elämää 24. tammikuuta 2018 klo 18.48\nIhanan oloisia tuotteita. Arvonnan kuitenkin jätän tällä kertaa väliin, kun en käytä poskipunaa :)\nSarin kotona 24. tammikuuta 2018 klo 19.04\nMinna 24. tammikuuta 2018 klo 19.04\nMukana yhdellä arvalla :) minna1995(at)gmail.com\nTiia 24. tammikuuta 2018 klo 19.37\nIhana arvonta! Mukana :) tiia96@luukku.com\nAila 24. tammikuuta 2018 klo 19.44\nHyviä tuotteita, mukana yhdellä.\nPalanutta siirappia ja pumpernikkeliä 24. tammikuuta 2018 klo 20.15\nKaunis ja hehkeä sinä! ♥ Olen itse tosi huono laittamaan itsestäni kuvia blogiin, mutta ilahdun aina kun näen jonkun muun bloggarin kasvokuvan postauksessa! Mukana arvonnassa kahdella arvalla! :) (paitsi, etten minä kyllä osaa tehdä mitään hienoja varjostuksia meikillä!!) :D\nTeija 24. tammikuuta 2018 klo 20.16\nHelmityttö 24. tammikuuta 2018 klo 20.38\nLiisan kotona 24. tammikuuta 2018 klo 20.38\nTulikin kaunis lopputulos <3 Mukana yhdellä arvalla :)\nmummo 24. tammikuuta 2018 klo 20.39\nBelladonna 24. tammikuuta 2018 klo 21.35\nKivan tuntuisia tuotteita. Mukana arvalla.\nAikku 24. tammikuuta 2018 klo 22.43\nArvalla mukana. Kiva lukea näitä meikkijuttuja. Kannatan luonnonkosmetiikkaa.\nElise H. 24. tammikuuta 2018 klo 23.57\nKahdella arvalla mukana! Kiinnostava merkki tuo Benecos :)\nKaura 25. tammikuuta 2018 klo 0.27\nMukana lukijana. :) En ole kuullutkaan näistä aikaisemmin, hyvä vinkkejä, kiitos. :) lamerinquecit@gmail.com\nSalli M 25. tammikuuta 2018 klo 6.02\nYhdellä arvalla mukaan. Kivoja tuotteita. Salli.moilanen35@gmail.com\nMari V 25. tammikuuta 2018 klo 7.04\nPäden paja 25. tammikuuta 2018 klo 10.38\nKivoja tuotteita ja olet kyllä kaunotar♥ Kahdella arvalla mukana kivassa arvonnassa. Mukavaa viikon jatkoa♥\nHeidi 25. tammikuuta 2018 klo 17.09\nYhdellä arvalla mukaan :) Olenkin kunnon poskipunan tarpeessa.\nEmilia 25. tammikuuta 2018 klo 21.22\nIhanan näköinen poskipuna, mukana yhdellä arvalla :)\nSallikka 26. tammikuuta 2018 klo 2.23\nklaara 26. tammikuuta 2018 klo 12.11\nmaryanne wave 26. tammikuuta 2018 klo 15.26\nNina K 27. tammikuuta 2018 klo 7.58\nKati 27. tammikuuta 2018 klo 13.57\n2 arpaa. ksefedini@suomi24.fi\nUnknown 27. tammikuuta 2018 klo 15.20\nNanna 27. tammikuuta 2018 klo 21.00\nSumi 27. tammikuuta 2018 klo 21.23\nhappyworldofmine/happyworld-Blogi 27. tammikuuta 2018 klo 22.59\nKukkaiselämää 28. tammikuuta 2018 klo 8.42\nKaunis, luonnollinen meikki! Arvonnan jätän välikn, koska en käytä poskipunaa.\nHenna73 28. tammikuuta 2018 klo 10.28\nUnknown 28. tammikuuta 2018 klo 20.44\nihanat sävyt..benecos ei olekkaan ihan vielä tuttu :9 Mukana 2 arvalla..\nTanja 28. tammikuuta 2018 klo 23.29\nH 29. tammikuuta 2018 klo 6.51\nSirkkuli 29. tammikuuta 2018 klo 10.00\nKinkkuelämää 29. tammikuuta 2018 klo 13.43\nannikajokinen 29. tammikuuta 2018 klo 22.28\nMukana arvonnassa yhdellä :)\nMaikku / Mansikoitajavaahtokarkkeja 1. helmikuuta 2018 klo 11.04\n*tuotteet saatu Olen meikkien osalta aika uskollinen niille tuotteille, joista tykkään. Välillä on kuitenkin kiva kokeilla jotakin ihan uut...\naamupala (1) adhesiveliner (1) alennuskoodi (18) Arvonta (52) askartelu (1) aurinkosuoja (2) bambu (1) batiste (1) Bettebox (25) betteboxelokuu (1) blogi (2) blogiarvonta (3) blogiyhteistyö (94) boho (1) britakakku (1) brunssi (1) BTB13 (1) bybi (1) chrunchbrunch (1) deodorantti (3) diy (1) ekologinenkauneudenhoito (1) ekologisuus (2) ekopharma (1) elizabetharden (1) elokuunbettebox (1) elämä (2) essence (3) etätyö (1) fatbike (1) focaccia (1) glamglow (1) Glossy (1) goodiebox (13) guasha (1) haasste (1) Haaste (48) hajuvedet (2) herkuttelua (28) highlitter (1) hiilaritonmysli (1) himos (1) himoslomat (1) hirvikartano (1) hiukset (5) hiustenhoito (103) hiustenhoito. ihonhoito (7) hiustuotteet (13) huulikiilto (3) huulipuna (2) hyggeily (1) hygienia (1) hyvinvointi (7) hävikkiruokaa (1) ihonhoito (215) ihonpuhdistus (16) illanistujaiset (1) ilmastonmuutos (1) irtoripset (1) isänpäivä (1) joulu (4) joulukalenteri (9) joulumarkkinat (1) juhannus (2) juhlat (6) jälkiruoka (2) kalenteri (1) kanapata (1) karamellit. karkit (1) kasvisruokaa (1) kasvohieronta (1) kauneudenhoito (14) kauneus (57) kauneusboxi (36) kesä (11) keto (9) ketogeeninenruokavalio (11) ketolasagne (1) ketoleipä (1) ketomuffinssit (1) ketomysli (1) ketopiirakka (1) ketowrapit (1) kevät (3) kiinanharjakoira (1) kinuskimokkapalat (1) koiranpentu (2) koirasairastaa (1) koirat (58) kookos (1) korealainenkosmetiikka (2) korona (1) kosmetiikka (334) kosmetiikkakalenteri (8) kosmetiikkasuosikit (10) Koti (118) kotijakeittiö (89) kotimaisuus (1) kuivaharjaus (1) kukat (2) kuorinta (2) kynnet (10) kynsilakat (1) käsivoide (2) lahjaidea (1) lapsenlapsi (1) lavera (1) leivokset (1) leivonta (77) LF (11) loma (1) lookfantastic (22) loppuneetkosmetiikkatuotteet (10) luomukosmetiikka (2) luonnonkosmetiikka (27) luonto (4) maikkukokkaa (152) maikkuleipoo (3) maikkumeikkaa (3) maikkutestaa (198) maikunmuutos (6) mainoslinkki (5) matkailu (21) meikit (41) meikkaus (8) messut (9) migreeni (1) minä (330) misellivesi (1) mossa (1) mukikakku (1) mummius (1) mustikkamuffinssit (1) muumit (1) myday (9) mysli (1) myweek (4) myweekend (1) mökkeily (3) mökki (3) naamiot (22) nurme (1) Parisuhde (14) Parvekepuutarha (8) Parvekeviljely (5) perheenkanssa (46) perhematkalla (2) pistaasipulla (1) pr (24) puhdistuskakku (1) puutarha (3) pääsiäinen (1) raha (1) rahkapiirakka (1) rausch (1) ravintolisä (2) rippijuhlat (1) risteily (1) ristiäiset (1) rommisuklaakakku (1) roskakori (30) ruokajareseptit (82) see (1) seerumi (3) shoppailu (21) siivous (1) sisustus (9) siveltimet (1) siveltimienpesu (1) some (1) sothys (3) suosittelu (1) suosituimmatpostaukset (1) syksy (3) synttärit (1) syyskukat (1) sää (1) tallinna (2) tarjoilu (1) terveys (6) tu (1) tukhoma (1) tuoksuherkkyys (6) tuoksutonkosmetiikka (3) tuotesaatu (1) tuotteetsaatu (28) tyyli (1) unboxaus (1) uusivuosi (1) vartalonhoito (8) vegaaninenkosmetiikka (1) vhh (2) viikonvarrelta (1) vinkitetätyöhön (1) vlogi (8) voileipäkakut (1) whamisa (1) yhteistyö (88) ystävät (1) ziaja (1) äitiys (1)\nYksinkertaista tummanharmaata loppusyksyyn\nHelppo halloween klovni meikki ja Lookfantastic alekoodi\nKosmetiikkasuosikit | Lokakuu 2020\nLokakuu 2020: Hiusten tilanne pt. 2\nHamstraajat liikkeellä jälleen\nThe Body Shopin joulun 2020 kausisarjat


Kolme kuukautta etuajassa syntynyt lapsi selätti koronan – pieni taistelija täytti 1 vuoden\nNewsner » Perhe » Kolme kuukautta etuajassa syntynyt lapsi selätti koronan – pieni taistelija täytti 1 vuoden\nIso-Britanniassa asuva Theo Stobbs nousi koko kansan tietoisuuteen synnyttyään keskellä koronapandemiaa. Poika syntyi kolme kuukautta etuajassa. Syntyessään Theo painoi vain 1,1 kiloa. Muutama kuukausi synnytyksen jälkeen poika sai koronvirustartunnan.\nTheo selvisi hengissä vastoin kaikkia odotuksia. Kovia kokenut lapsi taisteli pysyäkseen hengissä ja selättääkseen koronavirustartunnan.\nÄiti Kirsty Anderson, 34, kertoo haastattelussa, että poika sai koronavirustartunnan kotiuduttuaan sairaalasta. Theo ja hänen äitinsä sairastivat lievän koronan. Perhe on palautunut melko hyvin koronavirustartunnasta.\nBrierfieldissä syntynyt poika nousi otsikoihin ollessaan Iso-Britannian nuorin koronaviruspotilas. Yksikään lääkäri ei osannut ennustaa, miten keskosena syntynyt lapsi selviäisi koronavirustartunnasta. Tapauksesta on uutisoinut muun muassa Daily Mail -sivusto.\nSynnytyksen jälkeen Theo vietiin suoraan teho-osastolle. Vanhemmat eivät saaneet viettää aikaa vastasyntyneen poikansa kanssa. Vauva sai heti syntymänsä jälkeen kolme verenluovutusta mahdollisten komplikaatioiden vähentämiseksi. Theo kotiutui sairaalasta kesäkuussa 2020. Hän oli viettänyt muutaman kuukauden sairaalassa.\nVanhemmat yrittivät parhaansa mukaan eristäytyä pitääkseen perheen turvassa. Syksyllä 2020 Kirsty teki positiivisen koronavirustestin. Äiti murtui kyyneliin ymmärrettyään, että Theo oli myös saanut tartunnan. Ananaksen kokoinen poika selätti koronaviruksen. Theon koskettava tarina on antanut ihmisille toivoa ympäri maailman.\nTheosta on kasvanut iloinen ja reipas poika. Koko perhe vietti 20. huhtikuuta Theon 1-vuotissyntymäpäiviä.\nTheo on todellinen taistelija!


ProPluto: lokakuuta 2014\nLöysin divarista oheisen piirroksen "Imatran putous". Se on julkaistu Otavan joululiitteessä vuonna 1929, mutta alkuperäisen litografian on julkaissut Gaimard jo vuonna 1852 (Pariisi). Kuvan voi ajatella olevan hyvin autenttinen kuvaus vapaana virtaavasta Imatran koskesta, valokuvan kaltainen "otos".\nFortumin voimalaitoksen pato syksyllä 2014. Koskinäytös tuo tuulahduksen vapaana virtaavan kosken voimasta ja massasta. Vuoksessa on vettä virrannut aikojen kuluessa erinäinenkin kuutio Saimaan vesistön ruokkiessa, tai paremminkin juottaessa Laatokkaa, Nevaa ja Suomenlahtea.\nImatran koski ja vuonna 1903 valmistunut upea jugendlinna, Imatran valtionhotelli, olivat varmasti Suomen ensimmäisiä kansainvälisiä matkailukohteita. Tsaarin perheet kävivät täällä usein. Tunnetuin vierailijatar taisi olla saksalaissyntyinen keisarinna Katariina II vuonna 1722, Pietari III:nen puoliso ja sittemmin valtakunnan valtias autetusti kuolleen puolisonsa jälkeen. Brasilian keisari Pedro II käväisi koskea ihailemassa vuonna 1876 ja hakkautti kivisen visiittikorttinsa rantakallioon.\nKirjoittanut Heikki klo 22.31 1 kommentti:\nTunnisteet: historia, matkalla\nValokuvatorstain teemana on "läpinäkyvä".\nLakeus on juuri sitä. Kauas näkee ja kaukaa näkyy. Ei ole vuoria edessä katsetta haittaamassa. No, joitakin sielläkin kieltämättä on, kuten Santavuori, Simpsiönvuori, Kiuasvuori, Jouppilanvuori, Lauhanvuori, Isokarhunvuori, Loukajanvuori ... Vuorelle kun kiipeää niin lakeus avautuu koko komeudessaan.\nVuoret kuuluvat Etelä-Pohjanmaalle. Itä-Suomessa on mäkiä ja vaaroja, mutta pohjanmaalla on Suomen tihein vuoriverkosto. Katso vaikka topokartasta.\nLadot ovat läpinäkyviä lakeuden tuulille. Siinä heinä kuivui ja säilyi. Talvella sitten hevosella ja reellä haettiin pidemmänkin matkan takaa.\nNykyään monet ladot ovat katoistakin läpinäkyviä. Eikä niitä kohta enää ole lakeuksilla vanhoista ajoista muistuttamassa. Maaseudun työn ja kulttuurin häviävää historiaa nämäkin.\nKirjoittanut Heikki klo 22.23 5 kommenttia:\nTunnisteet: historia, pelto, rappioromantiikka, valokuvatorstai\nkuin verta niillä ois.\nOn kurkiaurat lentäneet\njo yli pääni pois.\n"Syyspihlajan alla" on melankoliaa täynnä. Punaisia marjoja pullistelevat pihlajat puolestaan räiskyvät syksyn kirkkautta ja kutsuvat lintuja juovuttavalle eineelle. Melankolia on kaukana kun sadat räkätti-, punakylki- ja mustarastaat sekä kottaraiset häärivät suurten pihlajien latvuksissa ahmien makoisia, ensipakkasen puraisemia marjoja. Osa siipiveikoista siirtyy välillä heilumaan naapurimännyn oksille päätään selvittämään.\nTykkää näistä ihminenkin. Hienoarominen pihlajanmarjahyytelö syntyy pakkasen puraisemista kypsistä marjoista, vedestä, sokerista ja konjakista. Hieman keittelyä ja tuunausta. Sitten purkitus ja kylmään. Maistuu aivan erinomaiselta liharuokien kanssa. Joulukinkun kera nautittuna se muistuttaa syksyn kirpeistä, kuulaista päivistä ja värikkäästä ruskasta.\nMukaansa ei mua ottaneet\nne maihin kaukaisiin,\nsaa siivettömät tyytyä\nmaan kylmän kahleisiin.\nAlati harvinaistuva kottarainen on miellyttävä bongaus syyspihlajasta.\nSanat Arvo Koskimaan laulusta "Syyspihlajan alla"\nKirjoittanut Heikki klo 21.14 2 kommenttia:\nTunnisteet: lintuja, marjat, puita, runo, ruska, räkättirastas, syksy\nKummituskesä tulossa ?\nNäyttävästi kukkiva tuomi säväyttää loppukeväästä tuoksullaan ja valkealla asullaan. Kukinta on juuri nyt Etelä-Suomessa voimakkaimmillaan. ...